text:
TA WUIEVE
Aleke Nàwɔ Azu Mawu Xɔlɔ̃?
1, 2. Yehowa xɔlɔ̃wo dometɔ aɖewo ɖe?
AME kae nàdi be wòanye ye xɔlɔ̃? Àdi ame si fe nu dzɔa dzi na wò. Ame si wò kplii dome vivina. Ame si fe nuwɔnawo kple nɔnɔme nyuiwo doa dzidzɔ na wò.
2 Yehowa Mawu tia amegbetɔ aɖewo be woanye ye xɔlɔ̃wo. Le kpɔɖeŋu me, Abraham nye Yehowa xɔlɔ̃. (Yesaya 41:8; Yakobo 2:23) Yehowa lɔ̃ David hã. Egblɔ be David nye ‘ŋutsu si fe nu dze yefe dzi ŋu.’ (Dɔwɔwɔwo 13:22) Eye nyagblɔɖila Daniel hã nye “ame vevi” na Yehowa.—Daniel 9:23.
3. Aleke Abraham, David kple Daniel wɔ va zu Yehowa xɔlɔ̃wo?
3 Aleke Abraham, David kple Daniel wɔ va zu Yehowa xɔlɔ̃wo? Yehowa gblɔ na Abraham be: “Èɖo to nye gbe.” (1 Mose 22:18) Yehowa dzea xɔlɔ̃ ame siwo bɔbɔa wo ɖokuiwo heɖoa toe. Dukɔ blibo aɖe gɔ̃ hã te ŋu zu exɔlɔ̃wo. Yehowa gblɔ na Israel-dukɔa be: “Miɖo to nye gbe, ekema manye miafe Mawu, eye miawo mianye nye dukɔ.” (Yeremiya 7:23) Eya ta ne èdi vevie be ye hã yeazu Yehowa xɔlɔ̃ la, ele be nàɖo toe.
YEHOWA KPƆA EXƆLƆ̃WO TA
4, 5. Aleke Yehowa kpɔa exɔlɔ̃wo tae?
4 Biblia gblɔ be Yehowa le didim be yeazã yefe “ŋusẽ atsɔ axɔ na ame siwo ku ɖe eŋu kple wofe dzi blibo.” (2 Kronika 16:9) Yehowa do ŋugbe na exɔlɔ̃wo le Psalmo 32:8 be: “Mana gɔmesese deto nasu asiwò, eye mafia mɔ si nàto la wò. Nye ŋku anɔ ŋuwò eye maɖo aɖaŋu na wò.”
5 Futɔ sẽŋu aɖe le didim be yeana be míaganye Mawu xɔlɔ̃wo o. Gake Yehowa di be yeakpɔ mía ta. (Xlẽ Psalmo 55:22.) Esi míenye Yehowa xɔlɔ̃wo ta la, míesubɔnɛ kple dzi blibo. Míewɔa nutefe nɛ le nɔnɔme sesẽtɔ kekeake gɔ̃ hã me. Míawo hã míeka ɖe edzi abe ale si hakpalaa ka ɖe edzi ene. Eŋlɔ tso Yehowa ŋu be: “Esi wòle nye ɖusime ta la, nyemaʋã akpɔ o.” (Psalmo 16:8; 63:8) Nu kawoe Satana wɔna be yeagblẽ mí kple Mawu fe xɔlɔ̃dzedzea me?
SATANA ƑE NUTSOTSOWO
6. Nya kae Satana tsɔ ɖe amegbetɔwo ŋu?
6 Míekpɔe le Ta 11 lia me be Satana tsɔ nya ɖe Yehowa ŋu hetso enu be enye alakpatɔ kple nu madzɔmadzɔ wɔla le esi meɖe mɔ na Adam kple Xawa be woatso nya me na wo ɖokuiwo le nu si nye nyui kple vɔ̃ ŋu o ta. Míekpɔe le Biblia-gbalẽ si nye Hiob hã me be Satana tsoa amegbetɔ siwo dina be yewoanye Mawu xɔlɔ̃wo hã nu. Satana gblɔna be nu siwo woate ŋu akpɔ tso Mawu gbɔ tae wosubɔnɛ ɖo, ke menye ɖe wolɔ̃e o. Satana gblɔ gɔ̃ hã be yeate ŋu ana ame sia ame nadze aglã ɖe Mawu ŋu. Na míakpɔ nu si míate ŋu asrɔ̃ tso Hiob ŋu kple ale si Yehowa kpɔ etae la ɖa.
7, 8. (a) Aleke Yehowa bua Hiob? (b) Nya kae Satana gblɔ tso Hiob ŋu?
7 Ame kae nye Hiob? Enye ame nyui aɖe si nɔ agbe fe 3,600 aɖewoe nye esi va yi. Yehowa gblɔ be ɣemaɣi la, ame aɖeke menɔ anyigba dzi de enu o. Hiob dea bubu deto Mawu ŋu, eye wòtsri nu vɔ̃ɖi. (Hiob 1:8) Ɛ̃, Hiob nye Yehowa xɔlɔ̃ vavã.
8 Satana gblɔ be Hiob ŋutɔ fe viɖe siwo wòakpɔ le Mawu gbɔ tae wòsubɔnɛ ɖo. Satana gblɔ na Yehowa be: “Ðe menye wòe tɔ kpɔ ɖe eya ŋutɔ kple efe afe kpakple efe nuwo katã ŋu godoo va kpe oa? Èyra efe asinudɔwɔwɔwo, eye efe lãhawo gbagba ɖe anyigba la dzi. Gake ne èdo wò asi ɖa gblẽ nu siwo katã le esi dome la, afo fi ade wò le wò ŋutɔ wò ŋkume godoo.”—Hiob 1:10, 11.
9. Nu kae Yehowa ɖe mɔ na Satana be wòawɔ?
9 Satana tso Hiob nu be nu siwo wòkpɔna tso Yehowa gbɔ ko tae wòsubɔnɛ ɖo. Satana gblɔ hã be yeate ŋu ana Hiob nadzudzɔ Yehowa subɔsubɔ. Yehowa meda asi ɖe Satana fe nyaa dzi o. Ke hã Yehowa ɖe mɔ na Satana be wòado Hiob kpɔ ne yewoakpɔe ɖa be esi Hiob lɔ̃ ye tae wònye ye xɔlɔ̃ ɖo mahã.
SATANA TU NU KPLE HIOB
10. Nu kae Satana tu kple Hiob, eye aleke Hiob wɔ nui?
10 Gbã la, Satana fi alo tsrɔ̃ Hiob fe lãwo katã. Eyome Satana tsrɔ̃ Hiob fe dɔla akpa gãtɔ. Hiob fe nuwo katã dome gblẽ. Mlɔeba Satana na ahom aɖe tu wu Hiob vi ewoawo. Gake Hiob gakpɔtɔ nɔ nutefe wɔm na Yehowa ko. “Le nu siawo katã me la, Hiob mewɔ nu vɔ̃ alo bu fɔ Mawu be ewɔ nu gbegblẽ o.”—Hiob 1:12-19, 22.
11. (a) Nu bubu kae Satana wɔ Hiob? (b) Aleke Hiob wɔ nui?
11 Satana mesee ɖe afi ma o. Etɔ gbe Mawu be: “Ne èdo wò asi ɖa ka asi efe fu kple efe ŋutilã ŋu la, afo fi ade wò le wò ŋutɔ wò ŋkume godoo.” Eya ta Satana tsɔ dɔléle vɔ̃ɖi aɖe fu Hiob. (Hiob 2:5, 7) Hiob gakpɔtɔ nɔ nutefe wɔm na Yehowa. Egblɔ be: “Nyemaɖe asi le nye fɔmaɖimaɖi ŋu va se ɖe esime maku o!”—Hiob 27:5.
12. Aleke Hiob ɖee fia be alakpatɔe Satana nye?
12 Hiob menya naneke tso Satana fe nutsotsoawo alo nu si tae wòle fu kpem ɖo la ŋu o. Esusu be Yehowae na yele fu kpem. (Hiob 6:4; 16:11-14) Togbɔ be Hiob susui alea hã la, eyi edzi wɔ nutefe na Yehowa. Fifia edze fãa be menye Hiob ŋutɔ fe viɖewo tae wòle Mawu subɔm ɖo o. Esi wòlɔ̃ Mawu tae wòdze xɔlɔ̃e ɖo. Satana fe nutsotsoawo katã nye alakpa sɔŋ!
13. Nu kae do tso Hiob fe nutefewɔwɔ me nɛ?
13 Togbɔ be Hiob menya nu siwo le dzɔdzɔm le dzifo o hã la, ewɔ nutefe na Mawu heɖee fia be ame vɔ̃ɖie Satana nye. Yehowa ɖo etefe na Hiob le esi wònye Yehowa xɔlɔ̃ hewɔ nutefe nɛ ta.—Hiob 42:12-17.
ALE SI SATANA TSOA NUWÒE
14, 15. Aleke Satana tso amegbetɔwo katã nui?
14 Àte ŋu asrɔ̃ nu vevi aɖe tso nu si dzɔ ɖe Hiob dzi la me. Egbea la, Satana gatsoa mía nu be viɖe siwo míakpɔ tso Yehowa gbɔ tae míele esubɔm ɖo. Satana gblɔ le Hiob 2:4 be: “Amegbetɔ atsɔ nu sia nu si le esi la ana ɖe efe agbe ta.” Esia fia be Satana tso amegbetɔwo katã nu be wonye ɖokuitɔdilawo, ke menye Hiob ɖeɖe ko o. Ƒe alafa geɖe le Hiob fe ku megbe la, Satana gakpɔtɔ le alɔme ɖem le Yehowa ŋu hele esubɔlawo nu tsom. Le kpɔɖeŋu me, Lododowo 27:11 gblɔ be: “Vinye, dze nunya, be nàdo dzidzɔ na nye dzi, ne mate ŋu aɖo nya ŋu na ame si le alɔme ɖem le ŋunye.”
15 Àte ŋu atiae be yeaɖo to Yehowa ahanye exɔlɔ̃ wɔnutefe atsɔ aɖee afia be alakpatɔe Satana nye. Ne ahiã be nàwɔ tɔtrɔ gãwo le wò agbe me be nàzu Mawu xɔlɔ̃ gɔ̃ hã la, esiae nye afɔ nyuitɔ kekeake si nàte ŋu aɖe! Esia nye afɔɖeɖe vevi aɖe ŋutɔ. Satana gblɔ be ne kuxiwo ɖe kpe na wò la, màwɔ nutefe na Mawu o. Edina be yeaflu mí míado kpo nutefewɔwɔ na Mawu. Aleke wòwɔnɛ?
16. (a) Mɔnu kawoe Satana zãna be yeatsɔ ana míadzudzɔ Yehowa subɔsubɔ? (b) Nu kae Abosam ate ŋu awɔ be yeana wò ŋutɔ nàdzudzɔ Yehowa subɔsubɔ?
16 Satana zãa mɔnu vovovowo be yeatsɔ ana be mímaganye Mawu xɔlɔ̃wo o. Edzea mía dzi abe “dzata si le gbe ɖem eye wòle ame dim be yeavuvu ami ene.” (1 Petro 5:8) Megawɔ nuku na wò ne xɔ̃wòwo, fowòmetɔwo alo ame bubuwo dze agbagba be yewoaxe mɔ na wò ale be màgasrɔ̃ Biblia ahawɔ nu si le etefe o. Àse le ɖokuiwò me be wotso ɖe ye ŋu. * (Yohanes 15:19, 20) Satana wɔa eɖokui hã “abe kekeli fe dɔla ene.” Eya ta ate ŋu atee kpɔ be yeable mí míagbe toɖoɖo Yehowa.(2 Korintotɔwo 11:14) Mɔ bubu si dzi Satana tona be yeana míadzudzɔ Yehowa subɔsubɔe nye ale si wònana míesusunɛ be mímedze asubɔ Mawu o.—Lododowo 24:10.
WƆ YEHOWA ƑE SEDEDEWO DZI
17. Nu ka tae míeɖoa to Yehowa?
17 Ne míewɔ Yehowa fe sewo dzi la, míaɖee afia be alakpatɔe Satana nye. Nu kae akpe ɖe mía ŋu míanye toɖolawo? Biblia gblɔ be: “Tsɔ wò dzi blibo kple wò luʋɔ blibo kpakple wò ŋusẽ blibo lɔ̃ Yehowa wò Mawu la.” (5 Mose 6:5) Míeɖoa to Yehowa, elabe míelɔ̃e. Ne ale si míelɔ̃ Yehowa nu le sesẽm ɖe edzi la, míalɔ̃ awɔ nu sia nu si wòbia tso mía si. Apostolo Yohanes ŋlɔ bena: “Nu si lɔlɔ̃ na Mawu fiae nye esi, be míalé efe seawo me ɖe asi; eye efe seawo menye agba o.”—1 Yohanes 5:3.
18, 19. (a) Nu siwo Yehowa gblɔ be womenyo be míawɔ o la dometɔ aɖewo ɖe? (b) Aleke míewɔ nya be Yehowa mebiana nu si míate ŋu awɔ o la tso mía si o?
18 Nu siwo Yehowa gblɔ na mí be womenyo o la dometɔ aɖewo ɖe? Wo dometɔ aɖewoe nye esiwo woyɔ le aɖaka si nye “ Tsri Nuwɔna Siwo Yehowa Lé Fui” la me. Ne mèbu nu siawo ŋu nyuie o la, àsusui be nu boo aɖeke megblẽ le wo dometɔ aɖewo ŋu o. Gake ne èxlẽ mawunyakpukpuiawo eye nède ŋugble tso wo me nyawo ŋu nyuie la, àkpɔe be nunya le eme be míawɔ ɖe Yehowa fe sewo dzi. Àkpɔe hã be ehiã be yeawɔ tɔtrɔ aɖewo le yefe agbenɔnɔ me. Togbɔ be esia wɔwɔ manɔ bɔbɔe ɣeaɖewoɣi o hã la, ne èwɔ tɔtrɔ siawo la, àkpɔ dzidzɔ kple ŋutifafa si dona tso nutefewɔwɔ na Mawu kple exɔlɔ̃nyenye me. (Yesaya 48:17, 18) Aleke míewɔ nya be míate ŋu awɔ tɔtrɔ siawo?
19 Yehowa mebiaa nu si míate ŋu awɔ o la tso mía si gbeɖe o. (5 Mose 30:11-14) Esi wònye mía Xɔlɔ̃ vavã ta la, enya mí nyuie wu ale si míenya mía ɖokuiwo. Enya míafe ŋutetewo kple gbɔdzɔgbɔdzɔwo. (Psalmo 103:14) Apostolo Paulo de dzi fo na mí be: “Nutefewɔlae Mawu nye, eye maɖe mɔ woate mi akpɔ wu esi nu miate ŋu anɔ te ɖo o, gake ne tetekpɔa va la, ana mɔ si dzi miato ado le eme la hã, ale be miate ŋu ado dzi atsɔe.” (1 Korintotɔwo 10:13) Míate ŋu aka ɖe edzi be Yehowa ana ŋusẽ si míehiã be míawɔ nu si le etefe la mí ɣesiaɣi. Ana “ŋusẽ si gbɔ dzɔdzɔmetɔ ŋu” la wò be nàdo dzi le nɔnɔme sesẽwo me. (2 Korintotɔwo 4:7) Esi apostolo Paul kpɔ ale si Yehowa kpe ɖe eŋu le ɣeyiɣi sesẽwo me la, egblɔ be: “Metea ŋu wɔa nuwo katã to ame si doa ŋusẽm la dzi.”—Filipitɔwo 4:13.
SRƆ̃ ALE SI NÀLƆ̃ NU SIWO MAWU LƆ̃NA
20. Nɔnɔme kawoe wòle be míasrɔ̃, eye nu ka tae?
20 Ne míedi be míanye Yehowa xɔlɔ̃wo la, ele be míadzudzɔ nu siwo Yehowa gblɔ be womenyo o la wɔwɔ. Gake ahiã be míawɔ nu siwo yi ŋgɔ wu ema. (Romatɔwo 12:9) Mawu xɔlɔ̃wo lɔ̃a nu siwo wòlɔ̃na. Wofo nu tso wo ŋu le Psalmo 15:1-5. (Xlẽe.) Yehowa xɔlɔ̃wo srɔ̃a efe nɔnɔmewo eye woɖea “lɔlɔ̃, dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ, xɔse, tufafa, ɖokuidziɖuɖu” fiana.—Galatiatɔwo 5:22, 23.
21. Aleke nàwɔ aɖe nɔnɔme siwo Mawu lɔ̃na la afia?
21 Aleke nàwɔ aɖe nɔnɔme nyui mawo afia? Ele be nàxlẽ Biblia ahasrɔ̃e edziedzi ale be nànya nu siwo Yehowa lɔ̃na. (Yesaya 30:20, 21) Ne èle esia wɔm la, àgalɔ̃ Yehowa geɖe wu, eye esia ana nàdi vevie be yeaɖo toe.
22. Ne èɖo to Yehowa la, vi kawoe wòaɖe na wò?
22 Míate ŋu atsɔ tɔtrɔ siwo nàwɔ le wò agbenɔnɔ me la asɔ kple ale si ko nàɖe awu xoxo ɖi ado yeye. Biblia gblɔ be ele be nàɖe “amenyenye xoxo la” ɖa eye nàdo “amenyenye yeye la.” (Kolosetɔwo 3:9, 10) Togbɔ be tɔtrɔ siawo wɔwɔ manɔ bɔbɔe o hã la, Yehowa do ŋugbe be yeana “fetu gã” mí ne míete ŋu wɔ wo heɖo to ye. (Psalmo 19:11) Ɛ̃, tiae be yeaɖo to Yehowa atsɔ aɖee afia be alakpatɔe Satana nye. Subɔ Yehowa le esi nèlɔ̃e ɖokuitɔmadimaditɔe ta, ke menye ɖe etsɔmeyayrawo ta o. Ekema ànye Mawu xɔlɔ̃ vavã!
^ mm. 16 Esia mefia be Satanae le ame siwo dina be yewoana nàdzudzɔ Biblia la sɔsrɔ̃ zãm tẽe o. Gake Satanae nye “nuɖoanyi sia fe mawu” eye “xexe blibo la katã” le efe “ŋusẽ te.” Eya ta ne ame aɖewo di be yewoana míadzudzɔ Yehowa subɔsubɔ la, mewɔa nuku na mí o.—2 Korintotɔwo 4:4; 1 Yohanes 5:19.


c: text/html

text:
A
Le akɔdaɣi sia
Dukɔmevi lɔlɔtɔwo,
Migatrɔ mìa ɖokuiwo zu agbeli dzekpolowo
…le dukɔa tutu ɖo fe fufutoto me
…be sedzikpɔlawo fe asibidɛwo
…nava ɖe mi afu gbe ɖe gakpɔ me
…be miafe agbedome nava gblẽ o
Kpɔ ɖa! Ne ete ŋu si le wo nu alekekeake hã la,
…dunyahehawo afli wò kpokpokpo
Be gbadagba ŋutasẽlawo nava vuvu wò
…atrɔ dukɔ sia azu ŋunyɔnu
B
Le akɔdaɣi vevi sia
Nyadzɔdzɔdɔwɔla lɔlɔawo
Migatrɔ mia ɖokuiwo zu avutsu klẽnɔwo
…anɔ wowom wowowo ne ŋutifafa li
Gake ahana womagaxɔ mia dzi se le nyadzɔgbewo
…atsɔ dunyahehawo fe dzi ade xaxa me
…be wo yomedzelawo nado avugo ɖe wo nɔewo ŋu o
Miawoe nye dukɔ la fe ŋku kple nu
Ta, milè be na miafe adewo
Ye miafe nuŋlɔtsiwo nanye tsi vavãwo
C
Le akɔdaɣi sia
Nɔvi dunyahelawo
Minyae be yewoe nye dukɔa fe sɔti
…menye miawoe akaka dukɔ sia o
Eyata miafe dziwo naɖi de me bɔkɔɔ
…be miazɔ le ŋutifafa me
“Ame sia de fetsum
…ekemɛ kam du”
Metsonuwoe nye hunyahunya kple dukɔa fe nunɔamesiwo dome gbegblẽ.
Ne miekaka dukɔ si dzi miebe yewoaɖu ɖe,
…ekae aganɔ mia te le etsɔ me?
D
Le akɔdaɣi sia
Akɔdadadzikpɔlawo kple wofe kpeɖeŋutɔwo
Mina be numekɔkɔ kple nyatefe nawɔ dɔ
Be dzixɔse nabla dziwo katã ɖe ŋutifafa fe atiwo ŋu.
Ne ame dzi dede ɖe amenɔvi ŋu nye miafe gomea,
Ahe aʋawɔwɔ manyatalenuwo kple dugbagbã ave
E
Taflatse, miɖo ŋku edzi be
Ghana ɖeka koe le mìa si
Eya deka pɛ koe nye mía denyigba
Minyae be
Ne agalã fe akplɔwo kple afɔ viwo fli ɖa pɛ ko la,
Anya lé na elélawo kaba woatsɔ afo numedetsie
Eyata dukɔ sia le ko abe meli si agba sam le afu fe goglofe ene
Ne melia ŋɔ vie koa,
…anyrɔ
Agblẽ agbedome na mí eɖolawo keŋkeŋkeŋ
Amoafowaa Sefa Cecilia
Translated into Ewe by Simon K. Kokofi with the help of Bruce Senam McBrian

robotstxt: allowed

filter: keep


text:
NU SI AKPE ÐE ƑOMEWO ŊU | SRƆ̃TƆWO
Ne Ðeviwo Tsi Eye Woʋu Le Afe Me
KUXIA
Zi geɖe la, ne ɖeviwo tsi eye woʋu le afe mea, srɔ̃tɔwo toa kuxi sesẽwo me. Ne ɖeviawo dzo le afea me la, dzilawo zua ame dzrowo le woawo ŋutɔwo fe afe me. Afetɔ M. Gary Neuman si nya nu tso fomewo ŋu gblɔ be: “Meɖoa aɖaŋu na ame geɖe siwo menya ale si woawɔ be ɖekawɔwɔ nanɔ wo kple wo srɔ̃ dome o. Fifia si ɖeviawo ʋu le afea mea, nu boo aɖeke meli si ŋu [dzilawo] naɖo dze tsoe o.” *
Ðe esia sɔ kple wò srɔ̃ɖeɖea le mɔ aɖe nua? Ne nenemae la, ke àte ŋu aɖɔ nuwo ɖo. Gake gbãa, de ŋugble le nu siwo wɔe be wò kple srɔ̃wò dome va ma ŋu.
NU SI GBƆ WÒTSONA
Mietsi dzi ɖe mia viwo ŋu fe geɖe. Dzila geɖe dia nu nyui na wo viwo, eya ta wotsɔ wo viwo fe nuhiahiãwo ɖo ŋgɔ na wofe srɔ̃ɖeɖea. Esia nana be wova tsia dzi ɖe wofe wɔfewo abe dzilawo ene ŋu si wɔnɛ be womegakuna ɖe wo nɔewo ŋu abe srɔ̃tɔwo ene o, eye esia va dzena nyuie ne wo viwo tsi dzo le afea me. Srɔ̃nyɔnu aɖe si xɔ fe 59 gblɔ be: “Esi mía viwo nɔ mía gbɔ la míewɔa nuwo ɖekae.” Gake egblɔ kpee be esi mía viwo ʋu le afea mea, “míeva kpɔe be míegatea ŋu wɔa nuwo ɖekae o.” Gbe ɖeka nyɔnua gblɔ na srɔ̃a be: “Míeva zu nuɖiaɖia na mía nɔewo.”
Menɔa bɔbɔe na srɔ̃tɔ aɖewo be woatrɔ ɖe nɔnɔme yeye sia ŋu o. Agbalẽ aɖe (Empty Nesting) gblɔ be: “Le srɔ̃tɔ geɖe gome la, ewɔna na wo be ɖeko yewoɖe srɔ̃ koe nye ema.” Esi wosena le wo ɖokuiwo me be yewomegaku ɖe yewo nɔewo ŋu o ta la, srɔ̃tɔ geɖewo va wɔa nu le wo ɖokuiwo si, eye wova le abe ame siwo le wo nɔewo gbɔ ko ene.
Dzidzɔnyae nye be, àte ŋu aŋe aɖaba afu kuxiawo dzi, eye nàna wò susu nanɔ tɔtrɔ yeye sia fe viɖeawo ŋu. Biblia ate ŋu akpe ɖe mia ŋu. Na míakpɔe ɖa.
NU SI NÀTE ŊU AWƆ
Dze agbagba nàtrɔ ɖe nɔnɔmea ŋu. Biblia gblɔ le vi tsitsiwo ŋu be: “Ŋutsu agblẽ fofoa kple dadaa ɖi.” (1 Mose 2:24) Esi mienye dzilawo ta la, miafe dɔe wònye be miahe mia viwo le wofe ɖevime be nɔnɔme siwo ava ɖe vi na wo ne wotsi la nasu wo si. Ne nyaa le alea, ke ele be mia viwo fe ʋuʋu le afea me nanye dada na mi.—Biblia fe mɔfiame: Marko 10:7.
Nyatefeae nye be, togbɔ be wodzo hã, mia viwo ko woganye. Fifia miezu ame siwo ŋu woate ɖo na aɖaŋuɖoɖowo ke menye wo dzi kpɔlawo o. Ƒomedodo yeye sia akpe ɖe mia ŋu be mia kple mia viwo dome nanɔ kplikplikpli, eye le ɣeyiɣi ma ke me la srɔ̃wò hã nanɔ vevie na wò wu. *—Biblia fe mɔfiame: Mateo 19:6.
Mifo nu tso nu siwo ŋu mietsi dzi ɖo ŋu. Gblɔ ale si tɔtrɔ yeye sia le tetem ɖe dziwò la na srɔ̃wò, eye ne srɔ̃wò hã le efe seselelãmewo gblɔm la, ɖo toe. Migbɔ dzi ɖi eye mise nu gɔme na mia nɔewo. Ðewohĩ axɔ ɣeyiɣi hafi mía dome naganɔ kplikplikpli abe srɔ̃tɔwo ene, gake esia wɔwɔ aɖe vi.—Biblia fe mɔfiame: 1 Korintotɔwo 13:4.
Midi nu yeyewo miawɔ ɖekae. Mifo nu tso nu siwo miadi be yewoawɔ ɖekae alo nu siwo me mietsɔ ɖe le si miadi be yewoava wɔ la ŋu. Esi miehe ɖeviwo va yi ta la, nutefekpɔkpɔ nyui geɖe su mia si. Ðe manyo be miazãe atsɔ akpe ɖe ame bubuwo ŋu oa?—Biblia fe mɔfiame: Hiob 12:12.
Migbugbɔ do ŋusẽ mia nɔewo dome kadodoa. Mibu nɔnɔme siwo te mi fo fu le gɔmedzedzea me la ŋu. Mide ŋugble le nu siwo me míeto va yi kple ale si miewɔ ɖu kuxiwo dzi la ŋu. Esia ana be nɔnɔme yeye sia si me mieva le la naɖe vi na mi. Le nyatefe me la, fifia si miele nuwo wɔm ɖekae la, miafe srɔ̃ɖeɖea anyo ɖe edzi eye ana miagade dzo yeye lɔlɔ̃ gbãtɔ si te mi fo fui la me.
^ mm. 4 Nyaawo tso agbalẽ si nye Emotional Infidelity me.
^ mm. 12 Ne mia viwo kpɔtɔ le mia gbɔ la, ɖo ŋku edzi be, wò kple srɔ̃wò mienye “ŋutilã ɖeka.” (Marko 10:8) Ne dzilawo dome le kplikplikpli la, wo viwo kpɔnɛ be yewole dedie.


text:
XIXE BLIBOA BE GBEFANƉEƉE SO AMƐBUSEWO ALOGOƉOEJSEWO ŊTI
ŊKƆJENYA
Ke e nyi be jesinana agbetɔ xɔmɛviwo kpata le woabe nujɔnunyinyi ku le woabe goɖoejisiwo alo amɛbusewo be gbesɔɛmɛ maɖeviɖe le emɛ ye nyi ku Fafa alo tujanyi le xixea mɛ a;
Ke e nyi be amɛbusewo, geɖojisewo majesi kudo woabe makanmana woe dɔ̀nna gbélán be hunyra wɔnawo kawoe zinzinna agbetɔ be cìcìnya va a, eye nɛ agbetɔ b'a vǒ le nupópò pò ku nujixɔse mɛ a, ke e nyi be vɔ́nvɔ̀n sɔyi kumɛ ŋgba le e ji o a yeŋuti wo ɖegbefan só xixe búŋuku mɛ be jɔ̀jɔ̀ ke la nɔ sigbe jíjí wuta jijiwo kpata le amɛgbetɔwo be jijiwe mɛ a;
Ke e nyi be e le veveɖe be ɖoɖo tɔ̀xɛ̀ ɖéwo la nɔ xɔ akpo nɛ amɛbuse kea woa, goɖojise kea woa, nɛ ŋgba va nyi be ke e jo va gloe kpatatàa, agbetɔ la jeagla, la fɔngu ɖo nukeŋutia hunyra sɔ do lannuwɔwɔmɛ ku amɛjizinzin jo va wugan, jo va flaa, jo va glo a;
Ke e nyi be enu tajitɔ̀ ba nyì be wo ɖo la de ŋsɛn abɔkamɛ nɛ dukɔnwo le xlɔnnyinyi be ka ke le woa domɛ a;
Ke e nyi be le gɔnmɛ dǒse a mɛ a dukɔn blaɖoduwo b'amɛhawo gbigbɔ le tè, le zingbe ɖo e ji le woabe jixɔse so nujɔjɔɛ tajitɔ̀wo ke kuɖo agbetɔ ŋti, le yebe nújɔnún yinyi kudo yeb'asixɔxɔ mɛ, le ɖe gblɔn ku kanɖoji be yewoa wɔ ye amɛsia be ŋkɔyìyì le jijèjè mɛ a la zɔn ɖo e ji kpe. Eye yewoa na ye agbenɔnɔ ɖɔhwin be wɔnawo la se axwe le vosinɔnɔ ganɖe mɛ le amɛbusewo be gbesɔɛ mɛ le ŋsuwo ku nyɔnuwo domɛ a;
Ke e nyi be acɛkpadu kewoe nyi bɔbɔa bo viwo dota amɛ be asi le^ mɛa, yewo la xɔ alɔkpe dukɔn blá ɖóduwo be habɔbɔa, nɛ xixe bliboa ba setonu tútútú nɛ amɛbusewo ku gɔnmɛdose be vòsinɔnɔ a;
Ke e nyi be gbɔngbɔ ɖekaŋukumɛ ɖoɖo nɛ goɖojisewo, amɛbusewo ku vòsinɔnɔ keawo ye la nyi kpɛnkpɛn ke wuta nɛ woa teŋu sɔ wɔ tadoemɛ a blibo a,
Amɛsia be takpekpe le degblɔn aléké be gbefanɖeɖe xixe bliboato so amɛbusewo, goɖojisewo ŋti; sigbe flinmácici ɖekaŋuku ke ji amɛhawo kpata la yi tɔ́asi aleabe amɛ ɖekpekpe amɛ́ ku habɔbɔ be tòtòwo nɛ nyi be woa légbefan kea ɖo tamɛ gasiagamɛ eye wo la nɔ dovevenú tó nufyɔfyɔ ku hɛnhɛn nyawo, kewoe la vlunka nɛ esǐ ke ɖo la nɔ̀ aléké be sewo ku vosinɔnɔwo ŋti, eye le blɛwu denyigban ku xixe blibo be ɖoɖowo la na ye amɛhawo ku acɛkpaduwo la jesii eye woa zaɛn pɛpɛpɛ; nɛnɛake be ɖo la nyi nɛ dukɔn kewoe le woab'acɛkpakpa alo woabe ŋsɛn gɔnmɛ a yeŋu.
Gbetakui cucugbɔan (1)
Agbetɔwo kpata le jijimɛa, ɖo vosinɔnɔ, nyi gbèsɔɛ́mɛ́wó le nujɔnunnyi ku goɖoejisewo, amɛbusewo mɛ. Tagbɔ le woa si, eye wɔnawo sɔdoda woanɔnɔwo gbɔa la nyi nɔ́visilélé.
Gbetakui evegɔan (2)
Amɛ ɖekpekpe amɛ teŋu sɔ goɖoejise, amɛbuse ku vósinɔ́nɔ́ kea wo sigbe enú kewoe nyi é tɔ̀ nɛnɛ le gbefanɖeɖe kea mɛ le voklan ɖekpe mado e mɛ, veveɖe so agbaze ke le mia ŋtia, gbè ke lè kɔ́nú na mia, asu alo asi nyinyi le jijimɛ, sɛ́nsɛ́n, amɛ ŋutɔ́ be gɔnmɛɖeɖe le politiki alo dunya gbɔngbɔn gblamɛ, alo amɛŋutɔ́ gɔnmɛɖeɖe ɖekpekpe kewoe la kuɖo amɛŋutɔ́ be du, alo ke kuɖo amɛhawo be nyanwo ŋti.
Nɛnɛake wo ma dojesi amɛɖe ŋti sɔ kuɖo yebe du be politiki alɔkpaɖe, kojosewo alo sɔkuɖo wɛkɛa be sewo ŋti o; nɛnɛ be du ke mɛ be soa, teŋu ma nyi ablɔɖedu, kpɔtɔ̀ le duɖe b'acɛ gɔnmɛ alo ke ji wo mu ɖe alɔ ke ji wo mu ɖe alɔ le keŋukeŋu nɛ ba zan ɖokwesinɔnɔ b'acɛ o.
Gbetakui tɔngɔan (3)
Amɛ ɖekpekpe amɛ, alo amɛ ɖeka-ɖeka ɖe gbe la nɔ agbe, la vò eye yeamɛtia la kpɔgomɛ le amɛjikpɔkpɔ mɛ.
Gbetakui enɛgɔan (4)
Amɛɖè mu ɖo la nyi kluvi alo kannumɔ o, kluvi alo kannumɔ alo agbetɔ sɔ doajɔ be nǔ gùn le nɔnɔmɛ alo alɔkpa ɖekpekpe mɛ.
Gbetakui atɔngɔan (5)
Wo mu ɖo la nyama amɛɖe be ŋtilan le jizinzin mɛ alo le vevesese dona amɛ dona amɛ le hunyra ke mu je nɛ agbetɔ o, alo ke la dovloe alo la ɖe kpɔtɔ.
Gbetakui adɛngɔan (6)
Amɛɖekpekpe amɛ le afisiafia ɖo acɛ ɖo yeb'amɛnyinyi sɔ zɔnɖe sea ji.
Gbetakui adrɛngɔan (7)
Amɛsia nyi gbesɔɛ le sea be ŋkɔ eye le voklan ma do e mɛ a, wo ɖogbe nɛ esea b'amɛjikpɔkpɔ. Amɛsiamɛ ɖogbe ɖekaŋukumɛ le sea b'amɛjikpɔkpɔ sɔ kuɖo amɛɖekpɔtó ke la nyi afɔtuŋukumɛ nɛ gbefanɖeɖe kea kuɖo gejiji ɖekpekpe ke la kuɖo amɛdekpɔ a ŋti.
Gbetakui enyigɔan (8)
Amɛ ɖekpekpe ɖogbe la tùtà duamɛ be nyasopewo, kewoe ɖo acɛ ɖo wɔna alo nɔnɔmɛ kewoe la tuafɔŋukumɛ nɛ aléké be gbefanɖeɖe sɔ amɛbuse gunmɛkpetɔwo ŋti ke ji gɔnmɛsea alo esea d'alɔ ɖo a.
Gbetakui asiɖekɛgɔan (9)
Wo mu ɖogbe la lé amɛɖeti kpoŋu o, la ɖoete alo la hɛn eŋutú ɖo amɛtupe alo a ɖetó le yebe dùmɛ a sɔyi dùhú mɛ o.
Gbetakui ewogɔan (10)
Amɛ ɖekpekpe amɛ ɖogbe le gbesɔɛ bliboa mɛ, nɛ ba na woa se nuke jɔ̀ ɖo e jia, le agbaŋugba kudo aléè be ɖo la nyi tútútúa le vosi kojoɖope ke kpacɛ nɛ e ɖokwea eye le amɛɖe ji ma do mɛa, la sò nɛ amɛa be goɖoejisewo ku ɖoɖo ziamɛ ji ke jea, alo nɛ anukwa ke le nya ke wo sɔ ɖote le doe hwɛ mɛ a.
Gbetakui woɖekagɔan (11)
- Amɛ ɖekpeɖekpe amɛ keŋuti wo sɔ nya ɖo sɔɛ do hwɛ mɛ a, le sigbe amɛ ke mu kpɔ jeagɔ o nɛnɛ kaka vana gakemɛ ye agbaŋugba be kojo le amɛ fuwo be ŋkɔ eye jeŋu kɔa wo la cɔn nyaxɔɖoamɛta b'a kpa kewoe le veveɖe nɛ amɛ a, la ɖeefyɔ be e jeagɔ.
- Wo ma dohwɛ amɛɖe nɛ e nyi be nɛ e nyi be gakemɛ be le wɔ wɔnaɖe alo ɖeŋuɖe le eɖe jia ese ese ke teŋu po amɛ ɖo nɛnɛ be wɔnawo ŋti a mu le yebe dumɛ alo nyi dusidu tɔ̀ o. Nɛnɛake wo mu ɖo la naɛ tódɔndɔn sɔwugan ke je nɛ agɔa o.
Gbetakui woevegɔan (12)
Amɛɖekpe mu ɖo la sɔ akpasɛnsɛn yi donù amɛɖe b'agbenya ke kan yeɖenɔ o, yebe xomɛ ku yeb'axwe be nyawo, yeb'aŋɛdohomawo, aolo a wɔ nuɖe a sɔ gble yebe nyikɔ ku yebe nyiɖiɖi o. Amɛsiamɛ ɖɔgbe la byɔ so asea gbɔ nɛ ba kpɔ e ji ɖo wɔna keawo ŋti.
Gbetakui woetɔngɔan (13)
- Amɛsiamɛ ɖogbe la ɖisa le vosimɛ eye ba like ɖo afike jroe a le ye b'acɛkpadu mɛ.
- Amɛ ɖekpekpe amɛ ɖogbe la jó le du ɖekpekpedu mɛ, yeŋutɔ be dua can le emɛ; eye e la gba trɔva e mɛ.
Gbetakui woenɛgɔan (14)
- Nɛ e nyi be wo tin amɛɖe yomɛ a, e ɖogbe la yi ji afike la nyi siwlape nɛ eye e la kpɔ nɛnɛ mɔnú le du buwo can mɛ
- Vɔa nɛ nyi be le nyawo mɛ e ze be amɛ a jeago ganɖe ɖo yebe dua, ma teŋu byɔ siwlape b'amɛijikpɔɔkpɔɔ o, nɛnɛake ne e gba wɔ wɔna ɖewo kewoe mu zɔnɖo dukon blaɖoduwo be ɖoɖowo ji o.
Gbetakui woetɔngɔan (15)
- Amɛɖekpekpe amɛ ɖogbe la nyi duɖemɛtɔ̀.
- Wo mu ɖo la sɔ akpasɛnsɛn la ɖe dumɛvinyinyi b'akpa le amɛɖe ŋti alo agbe be ma ɖɔlii a byɔ du ke tɔ̀ jroe a o.
Gbetakui woeadɛngɔan (16)
- Nɛ ŋsu alo nyɔnu ɖo vijipea, wo ɖogbe la ɖesrɔn a dogbe la ɖesrɔn a doxomɛ eye nuɖe ma túmɔ́ na wo sɔ kuɖo agbeze be klɛnklɛn, duɖemɛtɔ nyinyi, alo sɛ̀nsɛǹ be nyawo ŋti o. Wo ɖo acɛ ɖekaŋukumɛ le woab'agbeŋukekewo mɛ sɔ doasi na gokemɛ wo la gbe woanɔnɔ wo a.
- Srɔnsrɔnɖeɖea mu ɖo la nyi wɔ̀wɔ nɛ le vosi mɛa ejro mu so srɔnɖetɔwo ŋtɔ gbɔ o.
- Srɔnɖeɖe nyi nú zɔnɖo xixea be ɖoɖowo ji, eye be gba nyi adokpe nɛ amɛha; é ɖogbe nɛ amɛha ku acɛkpadua ba kpɔ e ji, a lebe nɛ.
Gbetakui woedrɛngɔan (17)
- Amɛɖekpekpe amɛ nɛ e nyi yedekanɔ oo, alo le habɔbɔ, alo le ha dodoɖe mɛ a, ɖogbe énú nyi amɛtɔ̀ ji.
- Wo mu ɖo la sɔ akpasɛnsɛn a a tsriamɛɖe enu ke nyi é tɔa o.
Gbetakui woenyigɔan (18)
Amɛ ɖekpekpe amɛ ɖogbe la vò le susunɖeɖe mɛ, le yebe cicinya ku sɛ̀nsɛ̀n b'acɛ a ye le naɛ egbe be e gba teŋu ɖɔli sɛ̀nsɛ̀n alo kan kán ɖo enu ji, e teŋu wɔ nɛnɛa yeɖekanɔ, alo le haboboɖe mɛ, le agbaŋugba le agun-a be ŋkɔ alo le kɔ́ɖɔ́ɔ mɛ, sɔto nufyɔfyɔ, wɔna wo, ku sɛ̀nsɛ̀n be kɔnuwoji.
Gbetakui woeasidekɛgɔan (19)
Amɛ ɖekpekpe amɛ ɖo ɖo acɛ ɖo vosi be susun kudo nyaɖegblɔnwo ji; eŋwa ye na ye wo mu ɖo la doŋuklɛn nɛ ɖo susun kewo be ɖesia ŋti o, alo la ji trɔ léguku ɖo woa ŋti, alo a fufu wo to nya kakan b'alɔ ɖekpekpe mɛ sɔ je ye be dua be lipowo goɖo.
Gbetakui ewigɔan (20)
- Amɛ ɖekpekpe amɛ ɖogbe la wɔ bɔbɔ alo a dogbɛ fafawo le vosi mɛ.
- Wo mu ɖo la zin amɛ ji be nɛ nɔ bɔbɔɖe mɛ o.
Gbetakui wevɔɖekagɔan (21)
- Amɛ ɖekpekpe amɛ ɖogbe la zeta, la kenu do kewo kan hahoa yebe dumɛ, ye amɛtia ŋtɔ teŋu wɔ nɛnɛa, alo amɛcewo be can le vosi mɛ a, la wɔɛ do e tepe.
- Amɛ ɖekpekpe amɛ le sɔsɔɛ nyinyi be ɖoɖowo mɛa ɖogbe la wɔ fyɔdɔ le yebe dumɛ.
- Amɛhawo be jro ye le nyi adokpe nɛ fyɔhawo b'acɛkpakpa. Nɛnɛa be jro la ze le akɔdada a sɔ can amɛ sigbe aleke be jea, eye wo ɖo la nɔ trɔwɔɛ hwenuhwenu sɔto amɛ sɔ yebe gbe na amɛ ke jroe a le wlawlamɛ le haho b'akɔdada me alo sɔ zɔnɖo ɖoɖo buwo ji kewoe la na vovo nɛ akɔa dada.
Gbetakui wivɔvegɔan (22)
Amɛ ɖekpekpe amɛ ke gbe nyi hamɛvia ɖogbe nɛ wɔ kpɔ eji, a lebe n'ɛ. Nɛnɛ be belelena amɛ la kpɔ gomɛ le eci be mɔnuwo mɛ, hamɛvi be hyanwo kudo kewo kpata la na yebe ŋkɔyiyi le agbe mɛ.
Gbetakui wivɔtɔngɔan (23)
- Amɛ ɖekpekpe amɛ ɖogbe nɛ edɔ́, eye e la sɔ e ke jroe a le ɖoɖo sɔgbe ke je amɛ ŋkumɛ eye wo ɖo la kpeŋukuvi ɖo e ŋti nɛ ŋgba ci dɔ́ɖe male asi tɔ́ o.
- Le amɛ ma ɖe kpɔtɔ mɛa, amɛsiamɛ ɖogbe la xɔ eci ke je nɛ edɔ ke be le wɔ.
- Amɛ ke le wɔ dɔ́a ɖo la ɖu eci ke sɔgbe gba je amɛ ŋkumɛ, ke la na na agbenɔnɔ adodoe yeŋutɔ ku yebe xomɛa eye ɖoɖo buwo kewoe la leŋukuvi ɖo e ji kpɔkpɔ le le domɛa can teŋu cɔn akpa n'ɛ.
- Amɛ ɖekpekpe amɛ ɖogbe la nɔ ku dɔwɔtɔ buwo sɔna dɔwɔtɔwo be gbɛwo gbɛwo ɖoɖo eye e gba teŋu da ku dɔwɔtɔ be gbɛ buwo a sɔ hwlɛn yeb'alewo gan.
Gbetakui wivɔ-enɛgɔan (24)
Amɛ ɖekpekpe amɛ ɖogbe nɛ gbɔjɛn ku enu kewo ɖena ŋmɛ jaka; wo ma na ye dɔwɔgamɛ la wugan ale be jea e, eye hwenu-hwenua, wo ɖo la nɔ na gbɔnjɛn b'azan kewoe la ɖo fɛntu.
Gbetakui wivɔatɔngɔan (25)
- Amɛ ɖekpekpe amɛ ɖogbe nɛ ke je n'ɛ le ci gomɛa nɛ ba sɔ hwlɛn yebe lanmɛsɛn, yɛŋutɔ ku yebe xomɛa be tujenyi, veveɖea muɖuɖu, awu ku avɔwo, axwe alo xɔ̀ ke mɛ wo teŋu nɔ, amɛ ji kpɔkpɔ le dɔyɔ pewo kudo nu kewo keŋu je nɛ amɛha; e ɖogbe nɛ ŋkulélé ɖoyeamɛtia ŋti le edɔ ku sinsin mɛ, nɛ yebe ŋtilan b'akpaɖewo gundua, nɛ e va trɔ ahosi alo dɔɖe-manɔsitɔ alo nú kewo keŋu na n'ɛ be ɖuna a.
- Nyɔnu be vijihwenuwo, vifɛnmɛnɔnɔ wó ɖogbe nɛ alɔdo ku amɛjikpɔkpɔ tɔxɛ ɖewo. Ɖevi ɖekpekpe ɖevi ke wo jì le srɔnɖeɖe mɛ alo le srɔnmaɖe mɛa ɖogbe nɛ ŋku le ɖo amɛ ŋti ɖeka ŋkumɛ.
Gbetakui wivɔadɛngɔan (26)
- Amɛsiamɛ ɖogbe nɛ hɛnhɛn ku sukulu be nyawo. Gɔnmɛje-sukuluwo yiyi mu ɖo gɛntú o. Nufyɔamɛ le gɔnmɛjesukuluwo nyi nu zin amɛ ji. Wo la na ye dɔkpla pe sukuluwo la keke tà, a gbàn ɖo dua mɛ.
- Wo la na mɔ́ nɛ nufyɔfyɔ le sukulu ganwo la nyi ke je nɛ amɛa sɔ zɔndo nyányá ŋti.
- Nufyɔfyɔ ɖo la xɔ dɔ́ so agbetɔ be vùn viùn bliboa ŋti, la do ka abɔ-kamɛ nɛ esi nana amɛbusewo ku vosiwo. E ɖo la na ye nugɔnmɛ sese, agɔ̀ sɔ́ kè amɛ ku xlɔnkadodo la nɔ kɔtawo kpata ku sɛ̀nsɛ̀nwo kpata domɛ eye e la gba na dukɔn blaɖoduwo be wɔnawo ŋkɔyiyi nɛ fafa ba nɔ anyi.
Gbetakui wivɔadrɛngɔan (27)
- Amɛ ɖekpekpe amɛ ɖogbe le vosi mɛ, a do nù enú kewo kan amɛha b'agbea le dèkɔnuwo ku kamɛtete be mɔ́wo nú eye e ɖo la sèvivi le aɖaŋuɖɔ́wo ku nugɔnmɛjiji be ŋkɔyiyi ŋti.
- Amɛ ɖekpekpe amɛ ɖogbe nɛ woa kpɔ yeb'alewo ji, le hadomɛ b'agbe mɛ alo enu kewo kpata nyi e tɔ̀ le nugɔnmɛjiji ku nuŋɔŋlɔwo mɛ.
Gbetakui wivɔenyigɔan (28)
Amɛ ɖelkpekpe amɛ ɖogbe la wɔ ye la yebe dumɛ, le wɛkɛ bliboa mɛa amɛbusewo ku vosinɔnɔ wo be zanzawo la zɔn ɖo e ji tútútú.
Gbetakui wivɔasiɖekɛgɔan (29)
- Amɛ ɖekpekpe amɛ ɖó dɔ́ la wɔ̀ nɛ amɛha ke nɛ vosi be ŋkɔyiyi bliboa teŋu nɔ nɛ ye amɛtia.
- Le zanzanwo nɛ vivisesewo le abusewo ku vosiwo mɛ a wo ma do lipo ɖe tóvò nɛ eke sese a ɖoɖe anyi a sɔ ɖɔkpe jesinana ku esi nɛ goɖoejisisewo ku vosiwo ji, alea be wo wɔ ɖo ɖoɖo zin amɛ ji so agbenɔnɔ ɖɔnwin, ɖoɖo sɔgbe le ha domɛ, ku tujeanyi bliboa le amɛsia be ha mɛ.
- Wo ma zan aleke be vosinɔnɔ a so je ga goɖo dukɔn blaɖoduwo be dodowo o.
Gbetakui gbangɔan (30)
Nɔnɔmɛ alo wɔna ɖekpekpe mu ɖo la na ye gbefanɖeɖe kea la zé sigbe acɛkpadu ɖe ye sɔɛ ɖote nɛnɛ, alo na gbe amɛɖe, habɔbɔɖe be ba wɔ wɔnaɖe ke la hɛn nu gble le amɛbusewo ku vosinɔnɔ kewo ŋ wo po nupo so a o.


text:
NU SI BIBLIA GBLƆ
Dɔwɔwɔ
Togbɔ be blemagbalẽe Biblia nye hã la, emenyawo ɖea vi ɣesiaɣi. Nya si wògblɔ tso dɔwɔwɔ ŋu la gasɔ na míafe ɣeyiɣia egbea abe ale si ko wòsɔ na Biblia-ŋlɔɣi me tɔwo ene.
Susu nyui kae wòle be wòanɔ mía si ɖe dɔwɔwɔ ŋu?
NYA SIWO AME AÐEWO GBLƆNA
Dɔkpɔkpɔ mele bɔbɔe o, eya ta ne èkpɔ ɖe la, ele be nàtsɔe vevie wu nu sia nu le agbe me. Tamebubu alea wɔe be ame aɖewo vuna ɖe wofe dɔwɔɖui ŋu ale gbegbe be womegatsɔa ɖeke le wofe fomea kple woawo ŋutɔwo fe lãmesẽ me o.
NYA SI BIBLIA GBLƆ
Biblia dea dzi fo na mí be míada asɔ le dɔwɔwɔ gome. Efo nu nyui tso kutrikuku ŋu, eye wògblɔ be míatsri kuviawɔwɔ. (Lododowo 6:6-11; 13:4) Ke hã Biblia mede dzi fo na mí be míanye dɔ tsu wɔlawo o. Ede dzi fo na mí boŋ be míadi ɣeyiɣi aɖe modzaka si da sɔ hã. Nyagblɔla 4:6 gblɔ be: “Gbɔɖeme asiʋlo ɖeka nyo wu dɔ sesẽ wɔwɔ kple dagbadagba ɖe yame asiʋlo eve.” Eya ta mele be míavu ɖe dɔwɔwɔ ŋu ale gbegbe be míado kpo ɖetsɔtsɔ le míafe fomea kple míafe lãmesẽ me o. Meɖea vi aɖeke ne míewɔa dɔ ɖeɖi tea ŋu mía ŋu belibeli o!
“Naneke menyo na amegbetɔ wu be, wòaɖu nu ano nu, eye wòakpɔ dzidzɔ le dɔ sesẽ siwo wòwɔna la ta o.”—Nyagblɔla 2:24.
Dɔ ɖe sia ɖe fomevie nyoa?
NYA SIWO AME AÐEWO GBLƆNA
Ne fetua nya nyo ko la, efia be dɔa nyo. Tamebubu alea kple gakpɔkpɔ bɔbɔe fe dzodzrowo wɔe be ame aɖewo foa wo ɖokuiwo ɖe nu fitifitiwo wɔwɔ me eye wowɔa dɔ siwo mele se nu o gɔ̃ hã.
Le ame aɖewo hã gome la, dɔ siwo ana woanɔ dzidzɔ kpɔm ɣesiaɣi ko wodina. Ne menye dɔ mae wole mɔ kpɔm na be yewoawɔ o alo dɔa menana wozãa wofe ŋusẽ atraɖii o la, dɔa tia wo. Esia wɔe be wobua wofe dɔwɔɖuia be menyo o, eye womedoa vevie dɔa wɔna o. Wogbea dɔ aɖewo gɔ̃ hã wɔwɔ, elabe wobua dɔ mawo be wonye dɔ tsɛwo.
NYA SI BIBLIA GBLƆ
Biblia meda asi ɖe dɔ siwo lɔ nu fitifiti wɔwɔ ɖe eme kple dɔ siwo me tsonuwo agblẽ nu le amewo ŋu le mɔ aɖe nu la dzi o. (3 Mose 19:11, 13; Romatɔwo 13:10) Dɔ nyui ɖea vi na ame bubuwo eye wònana be “dzitsinya nyui” nɔa dɔa wɔlaa ŋutɔ si.—1 Petro 3:16.
Biblia gafia mí hã be taɖodzinu nyui aɖe le dɔwɔwɔ ŋu, eya koŋue nye be wòakpe ɖe mía ŋu míakpɔ míawo ŋutɔ kple míafe fomea fe agbemenuhiahiãwo gbɔ, ke menye be míado dzidzɔ na mía ɖokuiwo ko o. Togbɔ be naneke megblẽ le dzidzɔkpɔkpɔ ɖe míafe dɔwɔɖuia ŋu ŋu o hã la, mele be míana míafe dɔwɔɖuia nanye nu vevitɔ na mí le agbe me o.
Enye nyatefe be nuwo fe asixɔxɔ ate ŋu ana be míatsi dzi ɖe ale si míawɔ akpɔ míafe agbemenuhiahiãwo ŋu, gake Biblia gblɔ na mí be míada asɔ. Egblɔ be: “Ne nuɖuɖu kple nudodo le mía si la, míana nu siawo nadze mía ŋu.” (1 Timoteo 6:8) Nya mawo mefia be míate nu nyuiwo mía ɖokuiwo le agbe me o. Ke boŋ míanya nu siwo míate ŋu afle le míafe ŋutete nu, eye míada asɔ le nu agbɔsɔsɔ si míate ŋu afle hã gome.—Luka 12:15.
ALE SI NYA SIA KA WÒE
Ku kutri le wò dɔwo wɔwɔ me. Tsɔ ɖe le dɔa me vevie. Ne ewɔna na wò be dɔa le tsɛe na ye akpa alo menye dɔ mae yedi be yeawɔ le agbe me o hã la, dze agbagba nàbi ɖe eme. Veviedodonu ana nàse le ɖokuiwò me be yele nu vevi aɖe wɔm le agbe me, eye ne ètu wò dɔwɔɖaŋu ɖo wòganyo ɖe edzi la, àse vivi na dɔa geɖe wu.
Gake ehiã be nàda asɔ hã. Gbɔ ɖe eme eye nàɖe modzaka hã ɣeaɖewoɣi. Eye ne míewɔ dɔ kutrikukutɔe hafi va le nu siawo wɔm la, míegasea vivi na wo wu gɔ̃ hã. Tsɔ kpe ɖe eŋu la, ne míetea ŋu kpɔa míafe agbemenuhiahiãwo gbɔ la, míesena le mía ɖokuiwo me be viɖe le mía ŋu le agbe me eye míafe fomea kple ame bubuwo hã bua mí.—2 Tesalonikatɔwo 3:12.
“Migatsi dzimaɖi gbeɖe agblɔ be: ‘Nu kae míaɖu?’ alo ‘Nu kae míano?’ alo ‘Nu kae míado?’ hã o. . . . Mia Fofo si le dzifo la nyae be nu siawo katã hiã mi.”—Mateo 6:31, 32.


text:
Mitsinyedɔ
Mitsinyedɔ alo afɔdzidedɔ nye dɔlele si nabe anye mitsi alo ade afɔdzi abe zi etɔ̃ ene gbe sia gbe. Zigeɖe la enɔa anyi ŋkeke ʋɛ aɖewo eye ateŋu he tsivɔlelame vee ɖe tsimanɔlame ta. Zi geɖe la, tsimanɔlame fe dzesiwo dzea egɔme kple ŋutigbale fe sukuilele kple ame fe nɔnɔmetɔtrɔ. Esia ateŋu agbugbɔ aɖuɖɔɖɔɖɔ ɖe megbe, ŋutigbale fe trɔtrɔ, dzi fe tsotso kabakaba kple ŋudzɔnɔnɔ fe ɖiɖi kpɔtɔ le esimedɔ la le ŋusem ɖe edzi. Gake, vidzifɛ siwo le no nom alo no no la fe mitsinyenye ateŋu adze gadzi.[2]
Nusi hea dɔ sia vee la fe bɔbɔtɔe nye virusi, bacteria, parasaiti, fe aʋahoho ɖe dɔkaviwo ŋu alo nusi woyɔna be 'gastroenteritis'. Zigeɖe la miexɔna nu manyomanyosiawo to nuɖuɖu alo tsi sime nugodo tso amesi le dɔ sia lem la gbɔ. Woateŋu amãe ɖe hatsotso etɔ̃ me: mitsinyenye gafofo kpuie tɔ, ʋumitsinyenye gafofo kpuie tɔ, kple ne enɔ anyi wu kɔsiɖa eve la, mitsinyenye atraditɔ. Mitsinyenye gafofo kpuie tɔ la ateŋu ava nenye be cholera le ame. Ne nye be ʋu li la, woyɔnɛ be 'dysentery'. [2] Nu bubuwo ha hea mitsinyedɔ vee. Wodometɔ aɖewo enye: 'hyperthyroidism', notsi tsritsri, dɔka fe tete, atike aɖewo, kple dɔka fe gbɔgbɔ dɔ kpakple bubuawo. [3] Le go geɖewo me la womehia afɔdzidodokpɔ na kakaɖedzi kpɔkpɔ na dɔ fe dzɔtsofe o. [4]
Woateŋu atsi mitsinyedɔ nu to dzadzenyenye tutuɖo me, tsinono dzadze, kple asikɔklɔ me. Notsi nana vaseɖe dzinu ade megbe ha nyo abe abidodo ɖe 'rotavirus' ŋu la ene. 'Oral rehydration solution' (ORS), si nye tsinononyuie si me dze sue kple sukli le, la nyo ŋutɔ na dɔ sia nutsitsi. Zinc tsikekui ha nyo ŋutɔ. [2] Dɔnutsitsi mɔnu siawo kpeɖe ɖevi million 50 aɖewo ŋu le fe 25 siwo vayi la me. [1] Ne amewo le mitsinyedɔ la edze be woayi edzi aɖu nu nyuie eye edze be vidziwo ha nayi edzi ano no. [2] Ne ORS si wodzrana la meli o la, woateŋu awɔe le afe me.[5] Le tsimanɔlame atraditɔe me la, tsidodo hia.[2] Gake le go geɖewo me la, numetsi ateŋu akpɔ esia gbɔ nyuie. [6] Antibioticwo, togbɔ be womezanɛ edziedzi o ha la, teŋu wɔadɔ nyuie le go ʋɛaɖewo me abe amesiwo le ʋumitsinyem la kple asrã sesẽ, amesiwo le afɔdzidede le mɔzɔzɔ megbe, kple amesiwo fe afɔdzi me dɔlekuinugbagbevi aɖewo le la. [4] 'Loperamide' ateŋu atsi afɔdzidedea nu vie gake menyo na amesiwo ŋu dɔ sesẽ ɖo o.[4]
Mitsinyedɔ ŋutinyawo abet so billion 1.7 yi 5 dzɔna le fe ɖesiaɖe me. [2][3] Ebɔwu le dukɔ siwo mede ŋugɔ o me, afisiwo ɖeviwo lea dɔa le abe zi etɔ̃ ene le fe me. [2] Vaseɖe 2012 la, eyae nye bɔbɔtɔ evelia le ɖeviwo fe ku hehe vee me le ɖevi maxɔfeatɔwo dome le xeaxeame godoo (0.76 million or 11%). [2][7] Mitsinyedɔ fe amelele hea malnutrition ve eye wowɔa esia le ɖevimaxɔfeatɔ̃wo dome. [2] Kuxe bubu siwo ateŋu va la enye lame kple susu fe matsimatsi. [7]
Referensiwo[trɔ asi le eŋu | trɔ asi le etsofe ŋu]
- ↑ 1.0 1.1 "whqlibdoc.who.int" (PDF). World Health Organization.
- ↑ 2.0 2.1 2.2 2.3 2.4 2.5 2.6 2.7 2.8 "Diarrhoeal disease Fact sheet N°330". World Health Organization. April 2013. Retrieved 18 June 2014.
- ↑ 3.0 3.1 Doyle, edited by BasemAbdelmalak, D. John (2013). Anesthesia for otolaryngologicsurgery. Cambridge: Cambridge University Press. pp. 282–287. ISBN 1107018676.
- ↑ 4.0 4.1 4.2 DuPont, HL (Apr 17, 2014). "Acute infectious diarrhea in immunocompetentadults.". The New England journal of medicine 370 (16): 1532–40. PMID 24738670. doi:10.1056/nejmra1301069.
- ↑ Prober, edited by Sarah Long, Larry Pickering, Charles G. (2012). Principles and practice of pediatric infectious diseases (4th ed.). Edinburgh: Elsevier Saunders. p. 96. ISBN 9781455739851.
- ↑ ACEP. "Nation’s Emergency Physicians Announce List of Test and Procedures to Question as Part of Choosing Wisely Campaign". Choosing Wisely. Retrieved 18 June 2014.
- ↑ 7.0 7.1 "Global Diarrhea Burden". CDC. January 24, 2013. Retrieved 18 June 2014.


text:
NU SI BIBLIA GBLƆ
Fukpekpe
Ame aɖewo susunɛ be Mawu gbɔe amegbetɔwo fe fukpekpewo tso alo be ne menye eya gbɔe wotso o hã la, metsɔa ɖeke le amewo fe fukpekpewo me o. Gake nu siae Biblia fia? Ŋuɖoɖoa awɔ nuku na wò.
Mawue nana míekpea fua?
“Nyatefee, Mawu mewɔa nu vɔ̃ɖi o.”—Hiob 34:12.
NYA SIWO AMEWO GBLƆNA
Ame aɖewo gblɔna be nu sia nu si dzɔna la nye Mawu fe lɔlɔ̃nu. Woxɔe se ko be Mawue nana míekpea fu. Le kpɔɖeŋu me, ne dzɔdzɔmefɔkuwo dzɔ la, wosusunɛ be Mawue le nu siawo zãm be yeatsɔ ahe to na nu vɔ̃ wɔlawo.
NYA SI BIBLIA GBLƆ
Biblia fia nu eme kɔ be menye Mawue nana míekpea fu o. Le kpɔɖeŋu me, Biblia gblɔ be ne ame aɖe le tetekpɔ me tom la, anye vodada be wòagblɔ be, ‘Mawue le ye tem kpɔ.’ Nu ka tae? Elabena “womate ŋu atsɔ nu vɔ̃ɖiwo ate Mawu kpɔ o, eye eya ŋutɔ hã metea ame aɖeke kpɔ o.” (Yakobo 1:13) Ne míagblɔe bubui la, menye Mawu gbɔe tetekpɔwo alo míafe fukpekpewo tsona kura o. Ne eya gbɔe wòtsona la, ke evɔ̃ɖi ŋutɔ, gake “Mawu mewɔa nu vɔ̃ɖi o.”—Hiob 34:12.
Ne menye Mawu gbɔe míafe fukpekpewo tsona o ɖe, ke afi kae wotsona? Nublanuitɔe la, amegbetɔ nu vɔ̃ mewoe nana wo haviwo kpea fu. (Nyagblɔla 8:9) Gakpe ɖe eŋu la, “nuɖiɖeame” ate ŋu ana vɔ̃ nadzɔ ɖe ame dzi le vo me. (Nyagblɔla 9:11) Biblia fiaa nu be Satana Abosam, si nye “xexe sia dzi ɖula” koŋ gbɔe míafe fukpekpewo tsona elabena “xexe blibo la katã le vɔ̃ɖitɔ la fe ŋusẽ te.” (Yohanes 12:31; 1 Yohanes 5:19) Satanae nana míekpea fu ke menye Mawu o.
Ðe Mawu tsɔa ɖe le míafe fukpekpewo mea?
“Ekpe fu kpli wo le wofe fukpekpewo me.”—Yesaya 63:9, Eʋegbe Biblia, fe 2010 tɔ.
NYA SIWO AMEWO GBLƆNA
Ame aɖewo susui be Mawu metsɔ ɖeke le míafe fukpekpewo me o. Le kpɔɖeŋu me, agbalẽŋlɔla aɖe fo nu tso nu si eya ŋutɔ yɔ be Mawu fe “amenumavemave kple nublanuimakpɔmakpɔ le míafe fukpekpewo me” ŋu. Agbalẽŋlɔla sia gblɔ be ne Mawu li nyatefe la, ke “mekpɔa nublanui alo tsɔa ɖeke le eme” na amegbetɔwo o.
NYA SI BIBLIA GBLƆ
Biblia megblɔ kura be Mawu nye nublanuimakpɔla kple ame si metsɔa ɖeke le eme na mí o, ke boŋ efia nu be etena ɖe edzi vevie ne míele fu kpem eye be ava ɖe fukpekpewo katã ɖa kpuie. Bu nyatefenya fakɔname etɔ̃ siwo le Biblia me la ŋu kpɔ.
Mawu nya fu siwo kpem míele. Tso amegbetɔwo fe fukpekpewo fe gɔmedzedze ke la, Yehowa, * ame si fe “aɖabawo” kpɔa nu sia nu la fe ŋku le aɖatsiwo katã ŋu. (Psalmo 11:4; 56:9) Le kpɔɖeŋu me, esi wonɔ Mawu subɔla siwo nɔ anyi le blema tem ɖe anyi la, egblɔ be: “Mekpɔ ale si wole nye dukɔ tem ɖe anyi.” Gake ɖeko wònɔ wofe teteɖeanyiwo tefe kpɔm dzro koa? Kpao, elabena egblɔ be: “Menya wofe fukpekpewo.” (2 Mose 3:7) Enyanya be Mawu nya míafe fukpekpewo katã kple tetekpɔ siwo me tom míele siwo ŋu ame aɖeke menya nu tsoe o la ɖeɖe dzaa faa akɔ na ame geɖewo.—Psalmo 31:8; Lododowo 14:10.
Etena ɖe Mawu dzi ne míele fu kpem. Menye ɖeko Mawu nya amegbetɔwo fe fukpekpewo o, ke etena ɖe edzi vevie hã. Le kpɔɖeŋu me, ete ɖe Mawu dzi vevie esime esubɔla siwo nɔ anyi le blema la nɔ fu kpem. Biblia gblɔ be: “Ekpe fu kpli wo le wofe fukpekpewo me.” (Yesaya 63:9, Eʋegbe Biblia, fe 2010 tɔ) Togbɔ be Mawu kɔ boo wu amegbetɔwo hã la, esea veve ɖe ame siwo le fu kpem la nu abe ɖe wofe vevesesewo le dzi dzi nɛ ene. Le nyatefe me la, “Yehowa fe dɔmetɔtrɔ sɔ gbɔ ŋutɔ, eye wòkpɔa nublanui na ame.” (Yakobo 5:11) Gawu la, Yehowa kpena ɖe mía ŋu míenɔa te ɖe míafe fukpekpewo nu.—Filipitɔwo 4:12, 13.
Mawu aɖe amegbetɔwo fe fukpekpewo katã ɖa. Biblia gblɔ be Mawu aɖe fu si kpem ame sia ame le la ɖa le anyigba dzi. Yehowa ato efe Dzifofiaɖufea dzi atrɔ nɔnɔme siwo me tom amegbetɔwo le la wòanyo wu sãsãsã. Biblia gblɔ tso ɣeyiɣi ma ŋu be Mawu “atutu aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o. Nu siwo nɔ anyi tsã la nu va yi.” (Nyaɖeɖefia 21:4) Ke ame siwo ku xoxo ya ɖe? Mawu afɔ wo ɖe tsitre woava nɔ anyigba si dzi fukpekpe maganɔ o la dzi. (Yohanes 5:28, 29) Ðe fu siwo kpem míele egbea agava susu me na mía? Ao, elabena Yehowa do ŋugbe be: “Womagaɖo ŋku tsãtɔwo dzi, alo woava ame fe ta me o.”—Yesaya 65:17. *


text:
Nyamfowa 3:16
Nyatefe fe homɛ la nyɛ "nanekewo". English: A lie is a very expensive thing to maintain English: H
Egbe Nyagbe: Efli
Srɔ lɔlɔ nu, ŋkeke sia ŋkeke.: "efli" in Evegbe efli Evegbe nom.1 woo efli Indefinite article: efl
Egbe Nyagbe: Dzogui-Ene
p>Srɔ lɔlɔ nu, ŋkeke sia ŋkeke.: "dzogui-ene" in Evegbe dzogui-ene Evegbe nom.1 dzogui-ene le e
Egbe Nyagbe: Lolome
Srɔ lɔlɔ nu, ŋkeke sia ŋkeke.: "lolome" in Evegbe lolome Evegbe nom.1 nɔnɔme lolome kple efli Indef
Nɔnɔmewo Dzaako
Learn new vocabulary from the Evegbe Library Book Series 30. Books in this series teach you the word
Egbe Nyagbe: Dzogui-Etɔ
Srɔ lɔlɔ nu, ŋkeke sia ŋkeke.: "dzogui-etɔ" in Evegbe dzogui-etɔ Evegbe nom.1 dzogui-etɔ le etɔ In
Suku
Srɔ lɔlɔ nu, ŋkeke sia ŋkeke.: "suku" in Evegbe suku Evegbe nom.1 woo suku Indefinite article: suk
Suku
Add "suku" in Evegbe to your vocabulary. suku Evegbe nom.1 woo suku Indefinite article: suku Defin
Egbe Nyagbe: Dzata
Srɔ lɔlɔ nu, ŋkeke sia ŋkeke.: "dzata" in Evegbe dzata Evegbe nom.1 dzata le asike Indefinite arti


text:
NU SI BIBLIA GBLƆ | TETEKPƆ
Tetekpɔ
Srɔ̃gbegbe, lãmesẽkuxiwo, dzitsinya fe fuɖename—nu siwo dzɔna ɖe ame dzi ne eɖe mɔ tetekpɔ ɖu edzi la dometɔ aɖewo koe nye esiawo. Aleke míawɔ afo asa na tetekpɔwo?
Nu kae nye tetekpɔ?
Ne èkpɔ nane si nye nu gbegblẽ eye wòdzro wò be nàwɔe la, ke ezu tetekpɔ na wò. Le kpɔɖeŋu me, esi nèle fiase aɖe me le nuwo flem la, èkpɔ nu nyui aɖe si dzro wò. Kasia susua va na wò be àte ŋu afi nua bɔbɔe evɔ womalé wò o. Gake wò dzitsinya gblɔ na wò be mègawɔ nu ma o! Eya ta èɖee ɖa le susu me eye nèdzo le tefea. Tetekpɔa nu yi ye nye ema, èɖu tetekpɔa dzi.
NYA SI BIBLIA GBLƆ
Ne nane te wò kpɔ la, mefia be ènye ame vɔ̃ɖi o. Biblia gblɔ be mí katã míedoa go tetekpɔwo. (1 Korintotɔwo 10:13) Gake nu si le vevie nye ale si míewɔa nu ne wote mí kpɔ. Ame aɖewo bua dzodzro vɔ̃ si va susu me na wo la ŋu eye esia wɔnɛ be tetekpɔa ɖua wo dzi. Ame bubuwo hã ɖenɛ ɖa le susu me kaba.
“Nu si tea ame sia ame kpɔnae nye eya ŋutɔ fe nudzodzro si henɛ eye wòblenɛ.”—Yakobo 1:14.
Nu ka tae wònyo be míawɔ nu kpata ne wote mí kpɔ?
Biblia fo nu tso nu siwo kplɔa ame dea nu gbegblẽ wɔwɔ me la ŋu. Yakobo 1:15 gblɔ be: “Ne nudzodzro [vɔ̃] la fɔ fu la, edzia nu vɔ̃.” Kpuie ko la, ne míele nu manyomanyo ŋu bum la, eva ɖoa tefe aɖe si míate ŋu asi le nua nu o abe ale si ko funɔ dzia vi godoo ene. Gake míate ŋu adze agbagba be míagazu kluviwo na dzodzro vɔ̃wo o. Míate ŋu aɖu dzodzro vɔ̃wo dzi.
ALE SI BIBLIA ATE ŊU AKPE ÐE MÍA ŊU
Ale si ko susua ate ŋu anɔ nu manyomanyowo ŋu bum la, nenema kee wòate ŋu aɖe wo ɖa hã. Aleke míawɔe? Ele be míatsɔ susua aɖo dɔ aɖe, dze aɖe si míeɖo kple mía xɔlɔ̃ aɖe alo nu nyui bubu aɖe ŋu. (Filipitɔwo 4:8) Anyo hã be míabu nu siwo adzɔ ne míena ta le tetekpɔ aɖe me ŋu. Nu siawo fe ɖewoe nye ale si wòagblẽ nu le míafe seselelãmewo, míafe ŋutilã kple mí kple Mawu dome ŋu. (5 Mose 32:29) Gbedodoɖa hã ate ŋu akpe ɖe mía ŋu geɖe. Yesu Kristo gblɔ be: “Minɔ gbedodoɖa dzi be miagadze tetekpɔ me o.”—Mateo 26:41.
“Migana woable mi o: Mawu menye ame si woate ŋu aflu o. Elabena nu si ame fãna la, esia kee wòaŋe.”—Galatiatɔwo 6:7.
Nu kae míate ŋu awɔ wòakpe ɖe mía ŋu míaɖu tetekpɔwo dzi?
NYATEƑEA
Bu tetekpɔwo be wonye ameflunu alo mɔ̃gbɔɖonu si ate ŋu akplɔ bometsila, ɖekemanyala alo ame si mele ŋudzɔ o ade afɔku me. (Yakobo 1:14, etenuŋɔŋlɔ) Nenema tututue wòle le gbɔdɔdɔ manɔsenu fe tetekpɔ si me tsonuwo gblẽa nu ŋutɔ la hã gome.—Lododowo 7:22, 23.
ALE SI BIBLIA ATE ŊU AKPE ÐE MÍA ŊU
Yesu Kristo gblɔ be: “Ne wò ɖusimeŋku hea wò dea nu vɔ̃ me la, hoe ɖa nàtsɔ afu gbe.” (Mateo 5:29) Menye ɖee Yesu le gbɔgblɔm be míaho míafe ŋku ŋutɔŋutɔ o! Ke boŋ nya si gblɔm wòlee nye be ne míedi be míadze Mawu ŋu eye míakpɔ agbe mavɔ la, ke ele be míawu míafe ŋutinu siwo nana míewɔa nu gbegblẽ la le kpɔɖeŋumɔ nu. (Kolosetɔwo 3:5) Esia fia be míaɖoe koŋ agbe nu si akplɔ mí ade tetekpɔ me la wɔwɔ. Mawu subɔla wɔnutefe aɖe do gbe ɖa be: “Ðe nye ŋku ɖa le nu dzodzrowo kpɔkpɔ ŋu.”—Psalmo 119:37.
Mele bɔbɔe be míaɖu mía ɖokui dzi ya o. Nu si tae nye be ‘ŋutilãa gbɔdzɔ.’ (Mateo 26:41) Eya ta míada vo godoo. Togbɔ be ele alea hã la, ne míetrɔ dzi me vavã eye míedze agbagba be míagawɔ nu ma ake o la, mía Wɔla Yehowa Mawu akpɔ ‘nublanui na mí eye wòase veve’ ɖe mía nu. (Psalmo 103:8) Nya sia fa akɔ na ame loo!
“Oo Yah, ne vodadawo ŋue nèléa ŋku ɖo la, Oo Yehowa, anye ne ame kae ate ŋu anɔ te?”—Psalmo 130:3.


text:
31 Yehowa be: “Ɣemaɣi la, manye Mawu na Israel fe fomeawo katã; eye woawo hã woanye nye dukɔ.”+2 Ale Yehowa gblɔe nye esi:“Wove dukɔ la fe ame siwo metsi yi nu le gbea dzi o la nuEsime Israel zɔ yina efe gbɔɖemefe.”3 Yehowa ɖe eɖokui fiam le didife ke gblɔ be:“Metsɔ lɔlɔ̃ mavɔ lɔ̃ wò.Esia tae meve nuwò eye mehe wò ɖe ɖokuinye ŋu ɖo.*+4 Oo Israel ɖetugbui leafe, magbugbɔ wò aɖo te, ekema woagbugbɔ wò atso.+Àgatsɔ wò axatsɛwo,Eye àɖo to me aɖu ɣe dzidzɔtɔe.*+5 Àgade waingble ɖe Samaria-towo dzi;+Agbledelawo ade waingble, eye woaɖu wo me kutsetsewo.+6 Elabena ŋkeke li gbɔna, esime dzɔla siwo le Efrayim tonuto me la ado ɣli be:‘Mitso, mina míayi Zion, le Yehowa mía Mawu la gbɔ.’”+7 Elabena ale Yehowa gblɔe nye esi:“Mitso aseye ɖe Yakob ŋu,Mido dzidzɔɣli elabena miekɔ ta gbɔ dukɔwo ŋu.+Miɖe gbefãe; mina kafukafu naɖi, eye migblɔ be:‘Oo Yehowa, xɔ na wò dukɔ, xɔ na Israel fe ame susɔeawo.’+8 Mekplɔ wo tso dziehenyigba dzi gbɔna,+Eye mafo wo nu fu tso anyigba fe mlɔenuwo ke.+Ŋkunɔwo kple bunɔwo,+Funɔwo kple nyɔnu siwo le ku lém la katã anɔ wo dome.Woanye ameha gã aɖe atrɔ agbɔ ava afi sia.+9 Woanɔ avi dzi ava.+Makplɔ wo, esime woanɔ koko fom be mave yewo nu.Makplɔ wo ato mɔ sɔsɔe si dzi womakli nu le o la dziAyi tɔʋuwo to.+Elabena menye Fofo na Israel, eye Efrayim ye nye nye ŋgɔgbevi.”+10 Mi dukɔwo, mise Yehowa fe nya,Eye miɖe gbefãe le fukpo siwo le didife ʋĩi la dzi be:+“Ame si ka Israel hlẽ la afo wo nu fu.Eye wòakpɔ edzi, abe ale si lãkplɔvi wɔna na efe lãha ene.+11 Elabena Yehowa axɔ Yakob afle,+Eye wòaɖee* tso ame si sesẽ wui la si me.+12 Woava tso aseye le Zion+ fe togbɛ la dzi,Eye woakpɔ dzidzɔ ɖe Yehowa fe nyuiwɔwɔ* ŋu,Ðe nuku, wain yeye+ kple ami ŋu,Ðe alẽwo kple nyiwo fe viwo ŋu.+Woanɔ* abe abɔ si wode tsii nyuie ene,+Eye nu magati kɔ na wo azɔ o.”+13 “Ɣemaɣi la, ɖetugbuiwo,Ðekakpuiwo kple ame tsitsiwo+ siaa aɖu ɣe akpɔ dzidzɔ.Mana wofe konyifafa nazu aseyetsotso.+Mafa akɔ na wo ahana woakpɔ dzidzɔ ɖe konyifafa tefe.+14 Matsɔ nu geɖewo* aɖi fo na nunɔlawo,*Eye nye nyuiwɔwɔ aɖi fo na nye dukɔ la,”+ Yehowa ye gblɔe.15 “Ale Yehowa gblɔe nye esi:‘Wose konyifagbe kple avifafa vevie le Rama:+Rahel le fafam na viaŋutsuwo.*+Egbe be woagafa akɔ na ye le ye viwo ŋuti o,Elabena womegali o.’”+16 Ale Yehowa gblɔe nye esi:“‘Dzudzɔ avifafa, eye wò ŋkuwo megafa aɖatsi o,Elabena tefeɖoɖo li na wò dɔwɔwɔ,Woagatrɔ agbɔ tso futɔ la fe anyigba dzi,’+ Yehowa ye gblɔe.17 Yehowa be: ‘Mɔkpɔkpɔ li na wò le etsɔme,+Eye viwòwo atrɔ gbɔ va woawo ŋutɔwo fe anyigba dzi.’”+18 “Mesee Efrayim le nu xam le nu si dzɔ ɖe edzi la ta be:‘Èɖɔm ɖo, eye mena nèɖɔm ɖoAbe nyivi si womemla o ene.Kplɔm gbɔe, ekema matrɔ ɖe ŋuwò,Elabena wòe nye Yehowa nye Mawu.19 Elabena ete ɖe dzinye eye metrɔ gbɔ;+Eye esi meva se nuwo gɔme la, mefo aklito.Ŋu kpem, eye meɖi gbɔ,+Elabena nye ɖevimeŋukpe le ŋunye.’”20 “Ðe Efrayim menye vi vevi, vi si gbɔ nyemelɔ̃a nu le oa?+Elabena zi ale si mehe nya ɖe eŋu la, megaɖoa ŋku edzi kokoko.Esia tae nye dɔme trɔ ɖe eŋu.*+Makpɔ nublanui nɛ godoo,” Yehowa ye gblɔe.+21 “Ði mɔfiakpewo ɖe mɔ to na ɖokuiwò,Eye nàtu dzesikpewo+ na ɖokuiwò.Wò ŋku nenɔ mɔ gã si dzi wòle be nàto la ŋu.+Oo, Israel ɖetugbui, trɔ gbɔ, trɔ gbɔ va wò du siawo me.22 Oo, vinyɔnu mawɔnutefe, ɣekaɣie nàtsa tsaglãla ase ɖo?Elabena Yehowa wɔ nu yeye aɖe le anyigba dzi:Nyɔnu anɔ ŋutsu yome vevie.”23 Ale aʋakɔwo fe Yehowa, Israel fe Mawu la, gblɔe nye esi: “Ne mefo wofe aboyomewo nu fu la, woagagblɔ nya sia le Yuda-nyigba dzi kple efe duwo me be: ‘Oo dzɔdzɔenyenye nɔfe,+ Oo to kɔkɔe,+ Yehowa neyra wò.’24 Amewo anɔ Yuda kple efe duwo katã me ɖekae hekpe ɖe agbledelawo kpakple ame siwo kplɔa lãhawo ŋu.+25 Elabena mana ame* siwo ŋu ɖeɖi te la nakpɔ gbɔdzɔe, eye mana ame sia ame* si nu ti kɔ na la naɖi fo.”+26 Ale menyɔ heʋu ŋku; ke nye alɔ̃ vivi nam.27 Yehowa be: “Kpɔ ɖa! Ŋkekewo li gbɔna, esime mafã amegbetɔ kple lãwo abe nuku ene ɖe Israel fe afe kple Yuda fe afe la me.”+28 Yehowa be: “Ale si ko nye ŋku nɔ wo ŋu, be maho wo, amu wo, agbã wo, atsrɔ̃ wo ahagblẽ wo domee la,+ nenema kee nye ŋku anɔ wo ŋu, be maɖo wo te, eye mado wo.+29 Le ŋkeke mawo me la, womagagblɔ be, ‘Fofowo ɖu waintsetse siwo le lalãm, eye aɖu nyɔ viwo’* azɔ o. +30 Ke boŋ ame sia ame aku le eya ŋutɔ fe vodada ta. Ame si ɖu waintsetse siwo le lalãm la, eyae aɖu anyɔ.”31 Yehowa be: “Kpɔ ɖa! Ŋkekewo li gbɔna, esime mabla nu yeye kple Israel fe afe la kpakple Yuda fe afe la.+32 Manɔ abe nu, si mebla kple wo tɔgbuiwo le gbe si gbe melé wofe alɔnu kplɔ wo tso Egipte-nyigba dzi,+ ‘nye nubabla si wotu,+ evɔ nyee nye wofe afetɔ* ŋutɔŋutɔ hafi,’ la ene o, Yehowa ye gblɔe.”33 “Elabena esiae nye nu, si mabla kple Israel fe afe la le ŋkeke mawo megbe. Matsɔ nye se la ade wo me,+ eye maŋlɔe ɖe wofe dzi me.+ Manye wofe Mawu, eye woawo woanye nye dukɔ,”+ Yehowa ye gblɔe.34 “Ame aɖeke magafia nu ehavi kple nɔvia agblɔ be, ‘Dze si Yehowa!’+ o, elabena wo katã woadze sim, tso ɖeviwo dzi va se ɖe tsitsiawo dzi,”+ Yehowa ye gblɔe. “Elabena matsɔ wofe vodada ake, eye nyemagaɖo ŋku wofe nu vɔ̃wo dzi azɔ o.”+35 Ale Yehowa,Ame si naa ɣe klẽna le ŋkeke me,Eye wòwɔ se* na ɣleti kple ɣletiviwo be woaklẽ le zã me,Ame si blua atsiafu be efe tsotsoewo nadze agbo,Ame si ŋkɔe nye aʋakɔwo fe Yehowa gblɔe nye esi:+36 “‘Ne ɖoɖo siawo do kpo nu le ŋkunyeme la,Ema ko hafi ame siwo nye Israel fe dzidzimeviwo la nu atsi, eye womaganye dukɔ le ŋkunyeme azɔ o,’+ Yehowa ye gblɔe.”37 Ale Yehowa gblɔe nye esi: “‘Ne woate ŋu adzidze dzifo si le dzi, eye woate ŋu adzro anyigba la fe agunuwo me kpɔ la, ema ko hafi nye hã magbe Israel fe dzidzime blibo la le nu siwo katã wowɔ la ta,’ Yehowa ye gblɔe.”+38 Yehowa be: “Kpɔ ɖa! Ŋkekewo li gbɔna, esime woatso du+ la na Yehowa tso Hananel fe Mɔ́+ la gbɔ va se ɖe Dzogoedzigbo+ la nu.39 Eye dzidzeka+ la ato Gareb togbɛ la gbɔ tẽe atrɔ aɖo ta Goa.40 Eye nu kukuwo kple dzofi* fe bali bliboa kple toŋugblewo katã va ɖo keke Kidron-tɔʋu+ la nu ke va se ɖe Sɔgbo+ la fe dzogoe dzi ɖo ta ɣedzefe la, anye nu kɔkɔe na Yehowa.+ Womahoe o, eye womagagbãe akpɔ gbeɖe o.”
Etenuŋɔŋlɔ
^ Alo, “meyi edzi ɖe lɔlɔ̃ si nu metsina o la fia wò.”


text:
Jacques
YAKOBO ƑE AGBALẼ
Kpɔkplɔyiɖeme:
Ame si ŋlɔ Yakobo fe Agbalẽe nye Yakobo si amewo gblɔ be
enye Yesu nɔvi eye wòganye tatɔ gbãtɔ na Yerusalem Hamea.
Eŋlɔ agbalẽ sia na Yudatɔ siwo nye kristotɔ siwo kaka ɖe tefe
vovovowo. Efo nu tso nu siwo wòle be kristotɔwo nawɔ la ŋuti.
Ke nu si dzi wòte gbe ɖo vevie wue nye, ele be dɔwɔwɔ nakpe
ɖe xɔse ŋu hafi kristotɔ fe xɔse nade blibo.
Emenyawo 1. Agbenɔnɔ abe kristotɔ ene, 1:1-27
2. Nufiamewo kple nyaheɖeameŋuwo, 2:1-4:17
3. Nufiamewo dziyiyi, 5:1-20
1 Agbalẽ sia tso Yakobo, Mawu kple Afetɔ Yesu Kristo fe dɔla, gbɔ na Yudatɔ
kristotɔ siwo kaka ɖe xexeame godoo. Mele gbe dom na mi katã.
2 Nɔvi lɔlɔ̃awo, ne dodokpɔ fomevi geɖewo tu mi la mibui dzidzɔ sɔŋ, 3
elabena mienyae bena miafe xɔse fe dodokpɔ hea dzidodo vanɛ. 4 Ele be dzidodo
nawu efe dɔ nu ale be miatsi azu blibo eye naneke mahiã mi o.
5 Ne ame aɖe hiã nunya la nebia Mawu ame si naa ame sia ame faa kple
dɔmekɔkɔ eye Mawu anae fɔbubumanɔmee. 6 Gake ne ebia la ele nɛ be wòaxɔe
ase ɖikekemanɔmee elabena ame si kea ɖi la le abe futsotsoe si ya fona yina gbɔna la
ene. 7 Ame ma megasusu be yeaxɔ naneke tso Afetɔ la gbɔ o. 8 Elabena enye dzime
eve susula eye meli ke le nu siwo katã wowɔna la me o. 9 Nɔvi si mele nɔfe kɔkɔ
aɖeke o la nefo adegbe be wodo ye ɖe dzi. 10 Ke ame si si kesinɔnuwo le la nefo
adegbe be yemenye naneke o elabena enu ava yi abe sefofo le gbedzi ene. 11
Elabena ɣe dzena eye ɣe la fe ŋusẽ naa gbe yrɔna eye efe sefofo duduna, ale wòbua
efe anidzedze. Nenema ke kesinɔtɔ hã nu ava yi esime wòɖo efe agbe fe vivife.
12 Woayra ame si doa dzi le tetekpɔ me elabena ne enɔ te va se ɖe nuwuwu
la axɔ agbefiakuku esi fe ŋugbe Mawu do na ame siwo lɔ̃nɛ.
13 Ne wote ame aɖe kpɔ la megagblɔ be, “Mawu le teyem kpɔ o.” Elabena
womate ŋu atsɔ nu vɔ̃ɖi ate Mawu kpɔ alo eya ŋutɔ hã nate ame aɖeke akpɔ o. 14 Ke
boŋ ame sia ame fe didi vɔ̃woe tenɛ kpɔna eye woblea enu hehenɛ dzonae. 15
Emegbe la didi vɔ̃ la fɔa fu hedzia nu vɔ̃ eye ne nu vɔ̃ tsi nyuie la edzia ku.
Nu nyuiwo katã tsoa Mawu gbɔ
16 Nɔvi lɔlɔ̃awo, migana woable mi o. 17 Nunana nyui kple nunana deblibo ɖe
sia ɖe dzifoe wòtsona, tso dzifokekeli fe Fofo la gbɔ, ame si metrɔna abe ale si
vɔvɔlῖ trɔnae ene o. 18 Enye efe lɔlɔ̃nu be wòadzi mí to nyatefe fe nya la me ale be
míanye efe nuwɔwɔwo katã fe kutsetse gbãtɔ.
Nya la sese kple edziwɔwɔ
19 Nɔvinye lɔlɔ̃awo, milé ŋku ɖe nu sia ŋu be: ame sia ame naɖe abla le nusese me,
nanɔ blewu le nufofo kple dzikudodo me, 20 elabena ame fe dziku mehea
dzɔdzɔenyenye fe agbenɔnɔ si Mawu di la vanɛ o. 21 Eya ta miɖe ŋutilãmeɖifofowo
katã ɖi kple nu vɔ̃ɖi wɔwɔ si bɔ ɖe mia dome la ɖi, eye miatsɔ ɖokuibɔbɔ axɔ nya si
wodo ɖe mia me esi si ŋusẽ le be wòaɖe miafe luʋɔwo.
22 Miganye nya la selawo ko ahanɔ mia ɖokuiwo blem o, ke boŋ miwɔ ɖe nu
si nya la gblɔ dzi. 23 Elabena ame aɖe si se nya la eye mewɔ ɖe edzi o ɖi ame aɖe si
kpɔ efe mo le ahuhɔ̃e me. 24 Ke esi wodzo le ahuhɔ̃ea gbɔ la megaɖo ŋku ale si efe
dzedzeme le la dzi o. 25 Ke ame si dzroa Mawu fe se si de blibo, si naa ablɔɖe ame
la me tsitotsito ɣesiaɣi eye meŋlɔa nu si wòsrɔ̃ la be o ke boŋ wòwɔa edzi la
woayrae le nu si wòwɔna la me.
Xɔse kple dɔwɔwɔ
26 Ne ame aɖe gblɔ be yenye xɔsetɔ ke mede ga efe aɖe o la le eɖokui blem eye efe
xɔse la hã nye dzodzro. 27 Xɔse si mía Mawu Fofo la xɔna abe esi le dzadzɛ eye
kpɔtsɔtsɔ mele eŋu o lae nye esi be: woakpɔ tsyɔ̃eviwo kple ahosiwo dzi le wofe
xaxa me, eye be amea mafo ɖi eɖokui kple xexemenuwo o.
2 Nɔvinye lɔlɔ̃awo, abe ame si xɔ míafe ŋutikɔkɔe fe Afetɔ, Yesu Kristo, dzi se
ene la, migakpɔ ame ŋkume o. 2 Mítsɔe be ame aɖe va míafe sɔleme eye wòdo
sikasigɛ nyuitɔ heta avɔ xɔasi eye ame dahe si do awu vuvu hã ge ɖe sɔlemexɔa me.
3 Ne mietsɔ bubu tɔxɛ na ame si do awu xɔasi la hegblɔ nɛ be, “Va nɔ tefe nyui
sia,” gake miegblɔ na ame dahe la be “Wò ya nɔ tsitre ɖe afi ma” alo “Bɔbɔ nɔ
anyigba le nye afɔnu,” la 4 ɖe miede vovo ameawo me le mia dome eye mieva zu
ʋɔnudrɔ̃la siwo me susu vɔ̃ɖiwo le o mahã?
5 Nɔvinye lɔlɔ̃tɔwo, miɖo tom: ɖe Mawu metia ame siwo xexemetɔwo buna
be wonye ame dahewo la be woanye kesinɔtɔwo le xɔse me eye be woanyi fiaɖufe si
ŋugbe wòdo na ame siwo lɔ̃nɛ la fe dome o mahã? 6 Ke miawo la miedzu ame
dahewo. ɖe menye kesinɔtɔwoe le miabam oa? 7 ɖe menye woawoe le ɖi fom ame
si ŋu bubuŋkɔ le, ame si tɔ mienye la oa?
8 Ne mielé fiasedede si le mawunya me esi gblɔ be, “Lɔ̃ hawòvi abe wò
ŋutɔ ɖokuiwò ene,” ɖe asi la miele nu dzɔdzɔetɔ wɔm. 9 Ke ne miele ame ŋkume
kpɔm la miewɔ nu vɔ̃ eye se la bu fɔ mi be mienye sedzidalawo.
Ameŋkumekpɔkpɔ meganɔ mia dome o
10 Ame si wɔa Mawu fe sewo katã dzi, gake wòda le ɖeka pɛ dzi la, eda le wo katã
dzi. 11 Elabena ame si de se be, “Mègawɔ ahasi o” la eya kee de se be, “Mègawu
ame o.” Eya ta ne mèwɔ ahasi o, gake nèwu ame la, ènye sedzidala. 12 Miafe nufo
kple agbenɔnɔ naɖee fia be wole ʋɔnu drɔ̃ ge mi kple se si naa ablɔɖe. 13 Elabena
ʋɔnudɔdrɔ̃ si me nublanuikpɔkpɔ mele o la woatsɔ na ame si mekpɔa nublanui o.
Nublanuikpɔkpɔ ɖua ʋɔnudɔdrɔ̃ dzi.
14 Nɔvinye lɔlɔ̃awo, viɖe ka wòanye ne ame aɖe gblɔ bena xɔse le ye si evɔ
la dɔwɔwɔ mekpe ɖe eŋu o? ɖe xɔse sia tɔgbi ate ŋu aɖeea? 15 Mítsɔe be nɔviŋutsu
alo nɔvinyɔnu aɖe li esi si avɔ kple gbe sia gbe fe nuɖuɖu mele o. 16 Ne mia dometɔ
aɖe agblɔ nɛ be, “Heyi, medi dzɔgbenyui na wò, de dzo lãme eye naɖi fo nyuie,”
evɔ mehewɔ naneke le efe ŋutilãmehiahiãwo ŋuti o la, viɖe kae wonye? 17 Nenema
kee, nye xɔse ŋutɔ hã. Ne dɔwɔwɔ mekpe ɖe eŋu o la enye nu kuku. 18 Ke ame aɖe
5
agblɔ dzidefotɔe be, “Wò la xɔse le asiwò ke nye la dɔwɔwɔwo le asinye.” Fia wò
xɔse si ŋu dɔwɔwɔwo mekpe ɖo o lam eye nye hã maɖe nye xɔse afia wò to dɔ siwo
mewɔna la me. 19 Èxɔe se be Mawu ɖeka koe li, enyo gake gbɔgbɔ vɔ̃wo hã xɔe se
nenema eye wodzona nyanyanya kple vɔvɔ̃. 20 Wò bometsila, ɖe nèle kakaɖedzi dim
hafi anya be xɔse, dɔwɔwɔmanɔmee nye xɔse kuku oa? 21 ɖe womebu mía tɔgbui,
Abraham, be enye dzɔdzɔetɔ le nu si wòwɔ esi wòtsɔ via Isak be yeasa vɔe na Mawu
oa? 22 Edze faã be efe xɔse kple dɔwɔwɔwo sɔ ɖekae ale be efe xɔse de blibo to nu
si wòwɔ la me. 23 Esia wɔ ɖe mawunya si gblɔ be, “Abraham xɔ Mawu dzi se eye
wòto esia me zu ame dzɔdzɔe” la dzi eya ta woyɔe be Mawu xɔlɔ̃. 24 Edze fãa be
menye ame fe xɔse ɖeɖe koe wotsɔna tsoa afia o ke boŋ dɔ siwo wòwɔ hã kpena ɖe
eŋu.
25 Nenema ke ɖe womebu Rahab gbolo la gɔ̃ hã be enye dzɔdzɔetɔ le nu si
wòwɔ esi wòɣla ŋkutsala siwo dze egbɔ eye wòna woto mɔ bubu dzo oa? 26 Ale si
ŋutilã, gbɔgbɔmanɔmee nye nu kuku la nenema ke xɔse, dɔwɔwɔmanɔmee hã nye nu
kuku.
3 Nɔvinye lɔlɔ̃awo, mia dometɔ geɖewo megabu wo ɖokuiwo nufialawoe o,
elabena mienyae be mí ame siwo nye nufialawo la woadrɔ̃ ʋɔnu mí vevie wu ame
bubuwo. 2 Elabena mía dometɔ ɖe sia ɖe daa vo le mɔ geɖewo nu. Ne ame aɖe
medaa vo le nufofo me o la eyae nye ame si de blibo ale wòtea ŋu dea ga efe ŋutilã
blibo la. 3 Numega sue si míedea sɔwo fe nume la, eyae nana be woɖoa to mí eye
míetea ŋu trɔa lã bliboa ɖe afi sia afi. 4 Mítsɔ tɔdziʋu gãwo abe kpɔɖeŋu ene. Togbɔ
6
be wololo gã eye ya sesẽwoe hea wo hã la, kuɖɔ sue aɖe si le ʋua gɔme lae kuɖɔɖola
la zãna tsɔna trɔa tɔdziʋu gã la fe mo ɖe afi sia afi si wòdi be tɔdziʋu gã la nayi. 5
Nenema ke ame fe aɖe nye ŋutinu sue aɖe ko gake etea ŋu foa adegbe gã. Mikpɔ ale
si dzoxi sue aɖe tea ŋu tɔa dzo ave gãwoe la ɖa. 6 Aɖe ŋutɔ hã nye dzo; enye
xexeme vɔ̃ɖi le ŋutinuwo dome. Egblẽa ameti blibo la dome. Etɔa dzo amea fe
agbemɔzɔzɔ blibo la eye mlɔeba la wotɔa dzo eya ŋutɔ hã le dzo mavɔ ʋe me. 7
Amegbetɔ ate ŋu amla lã ɖe sia ɖe fomevi, xeviwo, nutatawo kple tɔmelãwo siaa, 8
gake ame aɖeke mate nu amla ame fe aɖe o. Enye aɖi vɔ̃ɖi si dzi womate ŋu aɖu o. 9
Mietsɔa míafe aɖe kafua míafe Afetɔ kple Mawu eye míegatsɔa aɖe ma ke foa fi dea
amegbetɔ si wowɔ ɖe Mawu fe nɔnɔme me. 10 Kafukafu kple fifode dona tsoa
ame fe nu ɖeka ma ke me. Ke, nɔvinyewo, le nyatefe me la, mele be wòanɔ alea o.
11 ɖe vudo ɖeka ma ate ŋu adzi tsi vivi kple dzetsia? 12 Nɔvinyewo, ɖe gboti ate ŋu
atse amikutsetsewo, alo wainka ate ŋu atse gbowoa? Gbeɖe, dzetsivudo hã mate ŋu
adzi tsi vivi o.
Nunya fomevi eve
13 Ame kae nye nunyala kple nugɔmesela le mia dome? Neɖee fia to agbe nyui nɔnɔ
kple dɔwɔwɔ siwo wowɔ le ɖokuibɔbɔ si tsoa nunya gbɔ la me. 14 Ke ne míafe dzi
yɔ fũu kple ŋuʋaʋã vɔ̃ɖi kple dokuitɔdidi la, esia meganye adegbe míanɔ fofom alo
agbe nyatefe la o. 15 “Nunya” sia tɔgbi metso dzifo o, ke boŋ etso anyigba dzi afi
eye wònye nu si tso Abosam gbɔ eye eŋuti mekɔ o. 16 Elabena afi si ŋuʋaʋã
kple ɖokuitɔdidi vivivo le lae, masɔmasɔ kple nu vloe ɖe sia ɖe wɔwɔ nɔna.
7
17 Ke nunya si tso dzifo la, gbã la, ele dzadzɛ eye wòlɔ̃a tomefafa, efana na
ame bubuwo, ebɔbɔa eɖokui, eye wòyɔ fũu kple nublanukpɔkpɔ. Kpe ɖe esiawo ŋuti
la, etsea ku nyuiwo, medea ame dzi o eye wòwɔa nu si le etefe. 18 Ŋutifafame
siwo fãa ŋutifafa la, xaa dzɔdzɔenyenye fe kutsetse.
Nu siwo hea avuwɔwɔ vanɛ
4 Nu kae hea avuwɔwɔ kple dzrewɔwɔ vaa mia dome? ɖe menye miafe
dzimedidi siwo le aʋa wɔm le mia me lae oa? 2 Miedia nu gake miekpɔnɛ o, miewua
ame, xɔa efe nuwo, gake nu si dim miele la masu mia si o. Miewɔa dzre eye
miewɔa avu hã gake nuawo mesua mia si o, elabena miebiaa Mawu o. 3 Ne miebia
la, miafe asi mesua edzi o, elabe miebia kple susu vɔ̃ɖi, miebia nu siwo miawɔ
yakayaka na mìa ɖokuiwo.
4 Mi ahasiwɔlawo! ɖe mienya be ne miedze xɔlɔ̃ kple xexeame la ekema
mielé fu Mawu oa? Ame sia ame si dze xɔlɔ xexeame la nye Mawu fe futɔ. 5 Alo ɖe
miesusu be dzodzroe mawunya gblɔ be gbɔgbɔ si wòde mía me la ʋãa ŋu veviea? 6
Ke ena amenuveve geɖe mí. Esia ta mawunya gblɔ be, “Mawu tsia tre ɖe dadalawo
ŋu ke evea ame siwo bɔbɔa wo ɖokui ɖe anyi la nu.” 7 Eya ta mibɔbɔ mia ɖokuiwo
ɖe Mawu te. Mitsi tre sesῖe ɖe Abosam ŋuti ekema asi le mia nu. 8 Mite ɖe Mawu
ŋu kpokploe eye eya hã atsɔ ɖe mia gbɔ. Mi nu vɔ̃ wɔlawo miklɔ miafe asiwo, eye
mi ame siwo nye dzime eve susulawo la miklɔ miafe dziwo me. 9 Milé blanui, mifa
konyi eye mifa avi. Mina miafe nukoko nazu konyifafa, eye miafe dzidzɔkpɔkpɔ
nazu blanuiléle. 10 Mibɔbɔ mia ɖokui na Afetɔ la ekema ado mi ɖe dzi.
8
11 Nɔviwo, migagblẽ mia nɔewo ŋu o, ame si gblẽ nɔvia ŋu alo drɔ̃ ʋɔnui la,
tsi tsitre ɖe se la ŋu hedrɔ̃ ʋɔnui. Ne èdrɔ̃ ʋɔnu se la la, mèle edzi wɔm o ke boŋ ènɔ
ʋɔnudrɔ̃zikpui dzi hele ʋɔnu drɔ̃mii. 12 Senala kple ʋɔnudrɔ̃la ɖeka koe li, ame si tea
ŋu ɖea ame eye wotsrɔ̃a ame hã. Ke wò la, ame kae nènye be nàdrɔ̃ ʋɔnu hawòvi?
Adegbefofo le tsɔ si gbɔna ŋuti
13 Azɔ la miɖo to afii, mi ame siwo le gbɔgblɔm be, “Egbe alo etsɔ míayi du sia alo
ekemɛ me, anɔ anyi fe ɖeka, atsa asi eye míakpɔ ga.” 14 Nu ka ta? Elabena mienya
nu si ava dzɔ etsɔ si gbɔna gɔ̃ hã o. Nu kae miafe agbe nye? Miele abe afu si
dona ɣeyiɣi kpui aɖe eye wògabuna la ene. 15 Ke boŋ migblɔ bena, “Nenye Afetɔ
la fe lɔlɔ̃nu la, míanɔ agbe eye míawɔ nu sia kple ekemɛ.” 16 Ke nu si miewɔna la
nye dada kple ɖokuidodo ɖe dzi foflu. Adegbefofo siawo tɔgbi katã nye nu vɔ̃. 17
Eya ta ne ame aɖe nya nu nyuie si wòle be wòawɔ gake mewɔe o la, ewɔ nu vɔ̃.
Nuxɔxlɔ̃ kesinɔtɔ ŋutasẽlawo
5 Azɔ la mi kesinɔtɔwo, miɖo to afii, mido ɣli eye mifa avi, le fukpekpe si
gbɔna mia dzi va ge la ta. 2 Miafe kesinɔnuwo nyunyɔ eye agbagblaʋui ɖu miafe avɔ
nyuiwo keŋkeŋ. 3 Miafe sika kple klosalowo lé ɣebia eye wofe ɣebialéle sia
nye ɖaseɖiɖi si tsi tre ɖe mia ŋu hele miafe ŋutilã ɖum abe dzo ene. Mieha
kesinɔnuwo dzra ɖo fũu le ŋkeke mamlɛawo me. 4 Mikpɔ ɖa, dɔwɔla siwo ŋlɔ miafe
agblewo me eye miegbe fexexe na wo la, le avi fam ɖe mia ŋuti. Nenema ke ame
siwo xa nu na mi le agble me la fe ɣlidodo va ɖo tome na Afetɔ Ŋusẽkatãtɔ la. 5
9
Mienɔ xexeamae le agbeɖuɖu blibo me eye mietsɔ mia ɖokuiwo de vivisese geɖe
me. Mienyi mia ɖokuiwo heda ami le wuwuŋkeke la lalam. 6 Miebu fɔ amewo eye
miewu ame maɖifɔ siwo metsi tre ɖe mia ŋu o.
Dzidodo le fukpekpe me
7 Eya ta, nɔvinyewo, migbɔ dzi ɖi blewu va se ɖe Afetɔ la fa vava. Mienya ale si
agbledela lalana na efe agblemenukuwo be woatse ku, eye wògbɔa dzi ɖi na
adametsi kple kelemetsi. 8 Alea ke wòle be miawo hã miagbɔ dzi ɖii eye mianɔ
tsitre sesῖe elabe Afetɔ la fe vava ɖo vɔ. 9 Nɔviwo, migalῖ liʋiliʋῖ le mia nɔewo ŋu o,
ne menye nenema o la woadrɔ̃ ʋɔnu mi. ʋɔnudrɔ̃la la fe afɔ le ʋɔtru la nu.
10 Nɔviwo, mina Nyagblɔɖila siwo gblɔ Mawu fe nya na amewo le Afetɔ la
fe ŋkɔ me la nanye kpɔɖeŋu na mi le fukpekpewo me. 11 Abe ale si wòle nyanya me
na mi ene la, míebua ame siwo do dzi le xaxawo me la be wonye yayramewo. Miese
Hiob fe dzidodo le fukpekpe me fe nyawo, eye mienya ale si Afetɔ la wɔ nɛ le
nuwuwu. Afetɔ la nye dɔmenyotɔ kple nublanuikpɔla gã aɖe. 12 Gawu la,
nɔvinyewo, migata nu o, eɖanye kple anyigba loo dzifo alo nu bubu aɖeke o. Miafe
ẽ nanye ẽ eye miafe o nanye o, nemenye nenema o la miadze na ʋɔnudɔdrɔ̃.
Xɔse fe gbedododa
13 Mia dometɔ aɖe le fu kpena? Nedo gbe ɖa. Mia dometɔ aɖe le dzidzɔ kpɔma?
Nedzi kafukafuhawo. 14 Ame aɖe le dɔ lém le mia domea? Neyɔ hanunɔlawo ne
woado gbe ɖa ɖe eta eye woasi ami nɛ le Afetɔ la fe ŋkɔ me. 15 Eye gbe si wodo ɖa
le xɔse me la ana be amea fe lãme nasẽ, eye Afetɔ la afɔe ɖe tsitre. Ne ewɔ nu vɔ̃ hã
la, woatsɔe akee. 16 Eya ta miʋu miafe nu vɔ̃wo me na mia nɔewo eye miado
gbe ɖa ɖe mia nɔewo ta be miafe lãme nasẽ. Ame dzɔdzɔe fe gbedodoɖa nu sẽna eye
wòwɔa dɔ. 17 Eliya nye amegbetɔ abe míawo ke ene. Edo gbe ɖa vevie be tsi
nagadza o, eye tsi medza o fe etɔ̃ kple afã sɔŋ. 18 Emegbe la egado gbe ɖa, dzifo nu
ʋu eye tsi dza ale be anyigba gatse efe kutsetsewo. 19 Nɔvinye lɔlɔ̃awo, ne mia
dometɔ aɖe tra tso nyatefe la gbɔ eye ame aɖe kplɔe gbɔe la, 20 nenya esia be: ame
si na nu vɔ̃ wɔla trɔ tso efe mɔ vɔ̃ dzi la, aɖee tso ku me eye woatsɔ nu atsyɔ nu vɔ̃
gbogbɔ aɖewo dzi.


text:
Sonrise Christian Senior High School (SHS) si nye sekɛndri suku aɖe le Ho wɔ dodo suku kɔnu na suku nuwula alafa ɖeka kple blaeve vɔ atɔ̃ siwo wu sukua nu le fe sia me.
Ƒe sia me fe dodo le suku kɔnuae nye ewolia si sukua wɔ eye wozã mɔnukpɔkpɔa tsɔ uu lamesẽtakpɔfe kpokploe aɖe hã nu hena zazã le sukua me.
Afetɔ Joseph Dzemesi, ame si nye sukua fe Amexɔnyawo Dzikpɔla de dzesie be sukua fe agbagbadzedze le nuwuwu dodokpɔ si nye WASSCE mea, nabe yewo kpɔ mɔ hena gomekpɔkpɔ le dukɔa fe Dzɔdzɔmeŋutinunya kple Akɔŋta Houiuli si yia edzi le sekɛndri sukuviwo domea, me.
Eyi edzi hedoe ɖa be, elebe dziɖuɖua nadzi mɔnu aɖe hena kpekpeɖeŋu aɖe fomevi nana ɖokuisi sekɛndri sukuwo hã le dziɖuɖu fe sekɛndri sukudede femaxee ɖoɖo si woɖe ŋkɔ na be Free Senior High School Policy la te.
Dr. Ben Honyenugah, ame si nye Nunɔla fe Kpeɖeŋutɔ na Ho Technical University (suku kɔkɔ) xlɔ̃nu dodolawo be kutrikuku koe ateŋu akplɔwo fe akpa sia kpae.
Ke ebe, ameɖokuikpɔkpɔ gbloe, aglãdzedze kple agbe madeamedzi bubuwo nɔnɔ la makplɔwo ayi ŋgɔe o.
Agbalẽnyala gã siwo katã nɔ wɔna tefea xlɔ̃nu dodolawo ku ɖe alesi woalé bé na woɖokuiwo hena wofe ŋgɔgbeyiyi le agbemea ŋuti.
Woɖe eme nawo be, ne wonɔ agbe nyuiea, wofe sukua agaxɔ ŋkɔ wu alesi wòle fifia.
Eŋlɔla: Shelter Gakpey/voltaonlinegh.com


text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Eme nyawo[trɔ asi le eŋu | trɔ asi le etsofe ŋu]
Xɔsemeʋuʋu le Eʋegbe me[trɔ asi le eŋu | trɔ asi le etsofe ŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu | trɔ asi le etsofe ŋu]
Kpɔ esiawo hãa[trɔ asi le eŋu | trɔ asi le etsofe ŋu]
Agbalẽ le xɔsemeʋuʋu ŋuti[trɔ asi le eŋu | trɔ asi le etsofe ŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.


text:
About the station
EƲEAWO ƑE GBE EƲEAWO ƑE GBE, ŊKUƲUƲU KPLE DEKƆNUWO ƑE DZESIDEDE GODOƑE. MIE KU NU ME EYE MIEKPOE BE EHIA BE MI EWEAWO MIANYA AFISI YIM MIELE NE MIENYA AFISI MIETSO O. ALE MIEDO NYASEMƆ SIA ANYI SI ANƆ NU ƑOM LE MIA ƑE DEKƆNUWO, ŊUTINYAWO, HAWO KPLE BUBUWO ŊUTI. MIELE ƲUƲUM DI EYE MIELE KLALO AXO MIAƑE NUXLOMENYAWO ATSO TU MIADOKUI ADO. EYATA MIEGAHE DE MEGBE O. KEBON MIETE GOGO MI NE MIA TUTU ƲUA DO TƆ ELABENA DEKAKAWƆWƆ ME ŊUSE LE. KPE NA MI. DODOWO LE ALE: * ŊUTINYAWO * HAWO * DEKƆNUWO * HAKPANYAWO * ADZE DODOWO KPLE NUME KUKUWO * GLIWO ... MIANƆ NU ME EYE MIA TO MIAƑE DODOWO ME EDZIDZI BE MI MA TEDA TSO MIAƑE TADODZINUWO GBƆ WO.


text:
Well Groundhog Day 2021 is over. It was a Groundhog Day unlike any previous Groundhog Day, but here at the Countdown to Groundhog Day offices still managed to have a lot of fun.
We made groundhog cupcakes, watched a lot of virtual Groundhog Day prognostications, exchanged GHD presents, and had our own groundhog sock puppet ceremony on the snowy porch.
It’s natural, of course, to feel the post Groundhog Day blues today, but, just think, Groundhog Day 2022 is only 364 days away.
So happy Groundhog Day Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve Eve everyone.
If you’d like to share how you spent your Groundhog Day this year, feel free to send us an email.
Tags: groundhog day, groundhog day 2022, groundhogday, groundhogday2022


text:
Nya Kae Biblia Gblɔ?
Ðe ŋkɔ le Mawu sia?
AME AÐEWO GBLƆNA BE ŋkɔ mele esi o, ame bubuwo gblɔna be eŋkɔe nye Mawu alo Afetɔ, eye ame aɖewo hã gblɔna be ŋkɔ gbogbo aɖewoe le Mawu si. Nu kae nye wò susu?
NYA SI BIBLIA GBLƆ
“Wò, ame si ŋkɔe nye Yehowa la, wò ɖeɖe koe nye Dzifoʋĩtɔ ɖe anyigba blibo la dzi.”—Psalmo 83:18.
NU BUBU KAE MÍATE ŊU ASRƆ̃ LE BIBLIA ME?
Togbɔ be dzesideŋkɔ geɖewo le Mawu si hã la, etsɔ ŋkɔ ɖeka pɛ na eɖokui.—2 Mose 3:15.
Mawu menye ame si womate ŋu adze sii o; edi be míanya ye.—Dɔwɔwɔwo 17:27.
Mawu fe ŋkɔ nyanya ate ŋu anye afɔ gbãtɔ si míaɖe hafi adze xɔlɔ̃e.—Yakobo 4:8.
Ðe wònye nu gbegblẽ be míayɔ Mawu fe ŋkɔa?
ÐE NÀGBLƆ BE . . .
Ɛ̃a?
Aoa?
Nɔnɔmea ye afia?
NYA SI BIBLIA GBLƆ
“Mègayɔ Yehowa wò Mawu la ŋkɔ dzodzro o.” (2 Mose 20:7) Ne míezã Mawu fe ŋkɔa bubumadeameŋutɔe ko hafi wòanye nu gbegblẽ.—Yeremiya 29:9.
NU BUBU KAE MÍATE ŊU ASRƆ̃ LE BIBLIA ME?
Yesu nya Mawu fe ŋkɔ eye wòzãe.—Yohanes 17:25, 26.
Mawu le dzi dem fo na mí be míayɔ yefe ŋkɔ.—Psalmo 105:1.
Mawu fe futɔwo di be yewoana amewo naŋlɔ efe ŋkɔa be.—Yeremiya 23:27.


text:
Philémon
PAULO ƑE AGBALẼ SI WÒŊLɔ NA FILEMON
Kpɔkplɔyiɖeme:
Filemon nye bubume kple hotsuitɔ aɖe si to Paulo dzi va zu
kristotɔ. Filemon fe kluvi aɖe si ŋkɔe nye Onesimo la si le
Filemon gbɔ yi Roma. Edo go Paulo le gaxɔ me le Roma eye
wòzu kristotɔ. Paulo ŋlɔ agbalẽ sia de Onesimo si be woatsɔe
ayi na Filemon ale be Filemon nagbugbɔ Onesimo axɔ abe efe
kluvi ene, atsɔ efe nu vɔ̃ akee eye woadze sii be ye nɔvie
wònye le Kristo me.
Emenyawo 1. Gbedoname kple akpedada, 1-7
2. Kukuɖeɖe ɖe Onesimo ta, 8-20
3. Gbedoname kple yayranyawo, 21-25
1 Agbalẽ sia tso Paulo, Kristo Yesu fe gatɔ, kple mía nɔviŋutsu Timoteo gbɔ,
na Filemon, mía xɔlɔ̃ lɔlɔ̃tɔ kple hadɔwɔla 2 kple Apfia, mía nɔvinyɔnu, na Arkipo,
mía nɔvi, Kristo fe asrafo kpakple hame si kpea ta le afewòme.
3 Amenuveve kple ŋutifafa tso Mawu mía Fofo kple Afetɔ Yesu Kristo gbɔ la
woana mi.
Akpedada kple gbedodoɖa
4 Filemon lɔlɔ̃a, medaa akpe na Mawu ɣesiaɣi si mele gbe dom ɖa ɖe tawò 5
elabena mese nu tso wò lɔlɔ̃ kple xɔse si le Afetɔ Yesu me kpakple amekɔkɔeawo
katã ŋu.
6 Nye gbedodoɖae nye be nàtsɔ dzo ɖe wò xɔse la, mama ŋu, ale be nàse nu
nyui ɖe sia ɖe si le mía si le Kristo me la gɔme blibo. 7 Wò lɔlɔ̃ na dzidzɔ kple
dziɖefo gã aɖem elabena wò, nɔviŋutsu, tsɔ dzidzɔ de amekɔkɔeawo fe dziwo me.
Paulo ɖe kuku ɖe Onisimo ta
8 Eya ta, togbɔ be dzidefo le asinye le Kristo me be mate ŋu azi dziwò be nàwɔ nu si
dze be nàwɔ hã la, 9 medi boŋ be maɖe kuku na wò le lɔlɔ̃ ta. Eya ŋuti nye Paulo,
amegã xoxo aɖe kple ame si va zu Kristo Yesu fe gatɔ 10 mele kuku ɖem na wò ɖe
vinye Onesimo ta, ame si trɔ zu vinye esi menɔ kɔsɔkɔsɔ me le afii. 11 Tsã la
ŋudɔwɔnu aɖeke menɔ eŋu na wò o, ke azɔ la etrɔ zu ŋudɔwɔnu na nye kpli wò siaa.
12 Mele etrɔm ɖo ɖe wò eye mele nye ŋutɔ nye dzi hã ɖom ɖa wò kplii.
13 Medi vevie be mana woanɔ gbɔnye le afii, le esime mele gaxɔ me le
nyanyui la gbɔgblɔ ta. Wò hã ato esia me ana kpekpeɖeŋum to edzi. 14 Ke nyemedi
be mawɔ nenema ne melɔ̃ ɖe edzi o. Nyemedi be nanyo dɔme nam to dzizizi me o,
ke boŋ be wò ŋutɔ nàdi be yeave nunye. 15 ɖewohῖ, anyo be nabu nya sia ŋu ale:
Onesimo si dzo le gbɔwò ɣeyiɣi kpui aɖe, ale be azɔ la, woazu tɔwo tegbee. 16
Onesimo maganye kluvi ɖeɖe ko azɔ o, ke boŋ azu nu si kɔ saa wu eye woanye nɔvi
lɔlɔ̃a, vevietɔ nam. Agazu ame vevi na wò ŋutɔ hã azɔ, elabena maganye subɔla ko
o, ke boŋ anye nɔviwò le Kristo me hã.
17 Ne menye xɔ̃wò le nyatefe me la, ekema xɔ Onesimo kple dzaadoname si
tututu natsɔ axɔm nenye nyee gbɔna gbɔwò. 18 Ne ewɔ nu vevi aɖe wò alo wòfi wò
nane la, ekema kpɔ mɔ na tefeɖoɖo tso gbɔnye. 19 Maɖo etefe na wò. Nye, Paulo,
meɖo kpe nya sia dzi na wò to nu sia ŋɔŋlɔ kple nye asi na wò me. Ke nyemakɔ nu
le fe si nenyi le asinye la dzi o! Nya lae nye be, wò luʋɔ la ŋutɔe nye fe si nenyi le
asinye! 20 Ẽ, nɔvi lɔlɔ̃a, na wò nu sia wɔwɔ nam kple lɔlɔ̃ nado dzidzɔ nam ekema
nye dzi gbɔdzɔ la akafu Afetɔ la.
21 Meŋlɔ agbalẽ sia na wò elabena meka ɖe edzi be awɔ nam wu ale si mebia
gɔ̃ hã!
22 Meɖe kuku be nadi amedzroxɔ aɖe da ɖi nam, elabena mele mɔ kpɔm be
Mawu ase miafe gbedodoɖa eye woana mava mia gbɔ kpuie.
Gbedonamewo kple nyuidinamewo
23 Epafra, ame si le gaxɔ me kplim le gbefaɖeɖe Kristo Yesu ta la, do gbe na mi. 24
Marko, Aristarko, ɖema kple Luka, nye hadɔwɔlawo hã do gbe na mi. 25 Míafe
Afetɔ Yesu Kristo fe yayra nanɔ anyi kple miafe gbɔgbɔ la.


text: 16 Eye mese gbe gã aɖe tso kɔkɔefe+ la wògblɔ na mawudɔla adreawo be: “Miyi ne miatrɔ nu siwo le Mawu fe dɔmedzoekplu adreawo me la kɔ ɖe anyigba dzi.”+2 Mawudɔla gbãtɔ yi ɖatrɔ nu si le efe kplua me la kɔ ɖe anyigba dzi.+ Eye ame siwo ŋu lã wɔadã+ la fe dzesi le, eye wole ta dem agu na efe legba+ la dze abi vɔ̃.+3 Mawudɔla evelia trɔ nu si le efe kplua me la kɔ ɖe atsiafu me.+ Eye wòtrɔ zu abe ame kuku fe ʋu+ ene, eye nu* gbagbe siwo katã le atsiafua me la ku.+4 Mawudɔla etɔ̃lia trɔ nu si le efe kplua me la kɔ ɖe tɔsisiwo me kple tsidzɔfewo.+ Eye wotrɔ zu ʋu.+5 Eye mese mawudɔla si kpɔ ŋusẽ ɖe tsiawo dzi la gblɔ be: “Wò, Ame si li,+ eye nènɔ anyi, wò, Nutefewɔla+ la, èle dzɔdzɔe, le esi nèdrɔ̃ ʋɔnu alea ta,+6 esi wokɔ ame kɔkɔewo kple nyagblɔɖilawo fe ʋu ɖe anyi ta la,+ ètsɔ ʋu na wo be woano;+ eye wodze nɛ hã.”+7 Eye mese vɔsamlekpui la gblɔ be: “Ɛ̃, Yehowa* Mawu, Ŋusẽkatãtɔ,+ wò ʋɔnudɔdrɔ̃wo* le etefe hele dzɔdzɔe.”+8 Mawudɔla enelia trɔ nu si le efe kplua me la kɔ ɖe ɣe+ dzi, eye woɖe mɔ na ɣe be wòafiã ameawo.9 Eye dzoxɔxɔ gã aɖe ɖu ameawo, gake wogblɔ busunyawo ɖe Mawu, ame si kpɔ ŋusẽ ɖe fuwɔame siawo dzi la fe ŋkɔ ŋu, eye wometrɔ dzi me, ne woatsɔ ŋutikɔkɔe anɛ o.10 Mawudɔla atɔ̃lia trɔ nu si le efe kplua me la kɔ ɖe lã wɔadã la fe fiazikpui dzi. Eye efe fiaɖufe do viviti,+ eye amewo te aɖukliɖuɖu le wofe vevesese la ta,11 gake wogblɔ busunyawo ɖe dzifo Mawu la ŋu le wofe veveseseawo kple wofe abiawo ta, eye wometrɔ dzi me tso wofe dɔwɔwɔwo me o.12 Mawudɔla adelia trɔ nu si le efe kplua me la kɔ ɖe Frat-tɔsisi+ gã la dzi, eye emetsi la mie,+ ne woadzra mɔ dzi ɖo na fia+ siwo tso ɣedzefe la.13 Eye mekpɔ gbɔgbɔmenya makɔmakɔ etɔ̃ siwo le abe akpɔkplɔwo ene la, do tso ʋɔ driba+ la fe nu me kple lã wɔadã la fe nu me kpakple aʋatsonyagblɔɖila la fe nu me.14 Le nyatefe me la, wonye nya siwo tso gbɔgbɔ vɔ̃wo gbɔ, eye wowɔa dzesiwo,+ eye woyia anyigba blibo la dzi fiawo gbɔ be woafo wo nu fu hena Mawu Ŋusẽkatãtɔ+ la fe ŋkeke gã la fe aʋawɔwɔ.+15 “Kpɔ ɖa! Megbɔna abe fiafitɔ ene.+ Dzidzɔtɔe nye ame si nɔa ŋudzɔ,+ eye wòdzraa efe awudziwuiwo ɖo be wòagazɔ amama, eye amewo nakpɔ efe ŋukpefe o.”+16 Eye wofo wo nu fu ɖe tefe si woyɔna le Hebrigbe me be, Armagedon.*+17 Mawudɔla adrelia trɔ nu si le efe kplua me la kɔ ɖe yame. Eye gbe gã aɖe ɖi tso fiazikpui la gbɔ le kɔkɔefe+ la le gbɔgblɔm be: “Wowu enu!”18 Eye dzi le dzo kem, gbeɖiɖi sesẽwo ɖi, dzi ɖe gbe, eye anyigba de asi ʋuʋu me sesĩe. Anyigba meʋuʋu sesĩe hede didife nenema gbegbe kpɔ tso esime wowɔ amegbetɔ ɖe anyigba dzi o.+19 Eye du gã+ la ma ɖe akpa etɔ̃ me, eye dukɔwo fe duwo mu; eye Mawu ɖo ŋku Babilon Gã+ la dzi, ne wòatsɔ efe dɔmedzoe helĩhelĩ fe wainkplu la anɛ.+20 Azɔ hã, fukpowo katã sí, eye womegakpɔ towo o.+21 Eye kpetsi gã siwo dometɔ ɖe sia ɖe fe kpekpeme anɔ talento* ɖeka la, dza tso dzifo ɖe ameawo dzi,+ eye ameawo gblɔ busunya ɖe Mawu ŋu le fu si kpetsi+ la wɔ wo la ta, elabena efe fuwɔame la nu sẽ wu gbɔgblɔ.


text:
2 Pierre
PETRO ƑE AGBALẼ EVELIA
Kpɔkplɔyiɖeme: Apostolo Petro, ame si nye Yesu Kristo fe nusrɔ̃la wuieveawo
dometɔ ɖeka lae ŋlɔ agbalẽ sia na kristotɔ siwo kaka ɖe tefe
vovovowo. Efe taɖodzinue nye be yeana kristotɔwo nakpɔ
nyuie le aʋatsonufialawo kple nu vɔ̃ siwo wofe nufiafiawo he
va amewo dzi la ŋuti. Ete gbe ɖe edzi bena tohehe gbɔna na
vɔ̃wɔlawo kple dzimaxɔsetɔwo abe ale si Mawu nya mawudɔla
aɖewo, tsrɔ̃ amewo le Noa ŋɔli kple ale si wòtsrɔ̃ amewo le
Sodom kple Gomora eye wohe to na Balaam le efe nu vɔ̃ ta
ene. Ena eme kɔ nyuie bena Mawu medi be ame aɖeke natsrɔ̃
o, ke boŋ edi be ame sia ame natsri nu vɔ̃wɔwɔ.
Emenyawo: 1. Gbedoname, 1:1-2
2. Nunya vavãtɔ, 1:3-21
3. Aʋatsonufialawo kple wofe nufiafiawo, 2:1-22
4. Afetɔ la fe vava, 3:1-18
Gbedonamewo
1 Simon Petro, Yesu Kristo fe dɔla kple apostolo, ŋlɔ na ame siwo to míafe
Mawu kple Yesu Kristo fe dzɔdzɔenyenye me la hã xɔ xɔse si xɔ asi abe mía tɔ ene.
2 Amenuveve kple ŋutifafa nanye mia tɔ le agbɔsɔsɔ blibo me to sidzedze
Mawu kple Yesu míafe Afetɔ la me.
Kpeɖoɖo ame fe yɔyɔ kple tiatia dzi
3 Mawu fe ŋusẽ tsɔ nu sia nu si míehῖana na agbe kple mawusosroɖa to míafe
sidzedze eya amea me, ame si yɔ mí to eya ŋutɔ fe ŋutikɔkɔe kple nyuiwɔwɔ me. 4
To esiawo me wòtsɔ efe nunana gã kple ŋugbedodo xɔasi na mí, ale be to wo dzi
míakpɔ gome le efe mawunyenye me eye míasi le gbegblẽ si dzodzro vɔ̃wo he va
xexeame la nu.
5 Le susu sia ta miɖe afɔ ɖe sia ɖe be miatsɔ nyuiwɔwɔ akpe ɖe miafe xɔse
ŋu, sidzedze nakpe ɖe nyuiwɔwɔ ŋu, 6 ɖokuidziɖuɖu nakpe ɖe sidzedzea ŋu,
veviedodo nakpe ɖe ɖokuidziɖuɖu ŋu, mawumegbenɔnɔ nakpe ɖe veviedodo ŋu; 7
dɔmenyonyo na havi nakpe ɖe mawumegbenɔnɔ ŋu eye lɔlɔ̃ hã nakpe ɖe
dɔmenyonyoa ŋu. 8 Elabena ne nɔnɔme siawo dzi ɖe edzi le mia me le agbɔsɔsɔ me
la, woakpe ɖe mia ŋu be miaganye ŋutetemanɔŋutɔwo kple ame matsekuwo le miafe
sidzedze míafe Afetɔ Yesu Kristo me o. 9 Ke ne nɔnɔme mawo mele ame aɖe me o
la, enye ame si mekpɔa nu dea adzɔge o eye efe ŋkuwo gbã eye wòŋlɔ be, be woklɔ
ye ŋu tso yefe tsã nu vɔ̃wo me.
10 Eya ta, nɔvinyewo, midze agbagba ɖe edzi wu tsã be miakpɔ kpeɖodzi na
miafe yɔyɔ kple tiatia. Elabena ne miewɔ esiawo la, miada fu akpɔ o, 11 eye miaxɔ
dzadoname tɔxɛ le míafe Afetɔ kple ɖela, Yesu Kristo fe fiaɖufe mavɔ la me.
Mawunya fe nyagblɔɖi
12 Togbɔ be mienya nu siawo eye mieli ke le xɔse si su mia si fifia la me hã la,
manɔ ŋku ɖom wo dzi na mi ɣesiaɣi. 13 Mesusu be zi ale si mele ŋutilã fe agbadɔ
sia me la enyo be manɔ ŋku ɖom nu dzi na mi, 14 elabena menyae be, esusɔ vie
maɖe agbadɔ sia ɖi, abe ale si míafe Afetɔ Yesu Kristo gblɔe nam kɔtɛ la ene. 15
Makpɔ egbɔ be, meɖe afɔ ɖe sia ɖe si mate ŋui be, ne meva dzo la, miaɖo ŋku nu
siawo dzi ɣesiaɣi.
16 Menye gli siwo wokpa kple nunya la yome míedze esi míefo nu na mi tso
míafe Afetɔ Yesu Kristo fe ŋusẽ kple efe vava ŋuti o, ke boŋ míenye efe gãnyenye
fe atsyɔ si míekpɔ kple ŋku la fe ɖasefowo. 17 Elabena exɔ bubu kple ŋutikɔkɔe tso
Mawu, Fofo la gbɔ esi gbe aɖe ɖi tso efe Gãnyenye fe ŋutikɔkɔe me, gblɔ bena,
“Ame siae nye Vinye si gbɔ nyemelɔ̃a nu le o, esi ŋu mekpɔa ŋudzedze le.” 18
Míawo ŋutɔ míese gbe sia esi wòɖi tso dzifo, esi míeli kpli le to kɔkɔe la dzi.
19 Ale míegakpɔ kpeɖodzi na nyagblɔɖilawo fe nyawo eya ta anye nudzeame
ne mieɖo to wo, elabena ele abe ale si kekeli klẽna ɖe viviti mee ene, va se ɖe esime
ŋkekea nava eye ŋukeɣletivi la naklẽ ɖe miafe dziwo me. 20 Gawu la, ele be miase
egɔme be nyagblɔɖi aɖeke mele mawunya me, si va eme to nyagblɔɖila la ŋutɔ fe
nyameɖeɖe me o. 21 Elabena nyagblɔɖi fe dzɔtsofe metso amegbetɔ fe lɔlɔ̃nu me kpɔ
o, ke boŋ ame xɔa gbe tso Mawu gbɔ abe ale si Gbɔgbɔ Kɔkɔe la kplɔ eya amea ene.
Aʋatsonufialawo kple wofe tsɔtsrɔ̃
2 Gake aʋatsonyagblɔɖilawo nɔ ameawo dome abe ale si aʋatsonufialawo anɔ
miawo hã domee ene. Woahe nudadafiafiawo vɛ le adzame, woagbe nu gɔ̃ hã le
afetɔwo dzi Afetɔ si xɔ wo fle la gbɔ eye woahe gbegblẽ ava woawo ŋutɔ ɖokui dzii
kaba ŋutɔ. 2 Ame geɖewo adze wofe ŋukpenanuwɔwɔwo yome eye woahe nyatefe fe
mɔ la ade nyahehe dzodzrowo me. 3 Nufiala siawo, le wofe ŋukeklẽ me atsɔ nya
kpakpawo aɖe vi le mia ŋuti. Wofe fɔbubu le ta dzi na wo tso blema ke eye wofe
gbegblẽ medɔ alɔ̃ o.
4 Elabena ne Mawu mekpɔ nublanui na mawudɔlawo esi wowɔ nu vɔ̃ o, ke
boŋ eɖo wo ɖe dzomavɔ me, hede gawo ɖe ʋe globo do viviti me, be woanɔ afi ma
va se ɖe ʋɔnudrɔ̃gbe; 5 ne metsɔe ke blema xexemetɔwo o, ke boŋ wòna tsi ɖɔ hetsrɔ̃
mawumavɔ̃la mawo, negbe dzɔdzɔenyenye fe gbefãɖela, Noa, kple ame adreawo koe
wòɖe; 6 ne ebu fɔ Sodom kple Gomora duawo hena dzo fia wo wozu afi, eye wòtsɔ
wo wɔ kpɔdzidzee na nu si adzɔ ɖe mawumavɔ̃lawo dzi; 7 ne eɖe dzɔdzɔetɔ Lot,
ame si semanɔsitɔ mawo fe agbe fafã nɔnɔ ti kɔ na, 8 elabena esi ame dzɔdzɔe ma nɔ
wo dome la, efe luʋɔ dzɔdzɔe la kpea fu gbe sia gbe ne ekpɔ eye wòse semanɔsigbe
si nɔm ameawo le. 9 Ne ele alea la, ekema Afetɔ la nya ale si wòaɖe mawuvɔ̃lawo
tso dodokpɔwo mee eye wònya ale si wòalé mawumavɔ̃lawoe, anɔ to hem na wo va
se ɖe ʋɔnudrɔ̃ŋkeke la dzi. 10 Esia nye nyatefe, vevietɔ na ame siwo dze nu vɔ̃ ŋutilã
fe dzodzro vɔ̃wo yome eye wodoa vlo kplɔlawo.
Dzidefo kple ɖokuiŋudzedze le ame siawo me ale gbegbe be, womevɔ̃na nya
vlowo gbɔgblɔ ɖe dzifo nuwo ŋu o. 11 Togbɔ be mawudɔlawo de ŋgɔ, he sesẽ wu
wo gɔ̃ hã la, wometsɔa ameŋugblẽnya tsoa nugbagbe siawo nui le Afetɔ la fe ŋkume
o. 12 Gake ame siawo gblɔa busunya le nya siwo gɔme womese o la me. Wole abe
lã siwo si nunya mele o, nuwɔwɔ siwo wɔ nu ɖekematsɔlemetɔe kple lã siwo wodzi
ko be woalé wo eye woatsrɔ̃ wo la ene. Eye abe lãwo ene la, woawo hã atsrɔ̃.
13 Woaxe fe na wo kple nuveviwɔme, ɖe nu vevi si wowɔ amewo la ta. Wofe
susu le dzidzɔdoname ŋutie nye be woamu aha ŋdɔkutsu dzatsɛ, wonye ɖifofo kple
kpɔtsɔtsɔ gã aɖe le miafe habɔbɔ la ŋu, elabena wotua aglo manyatalenuwo, evɔ la
wonɔa anyi ɖe kplɔ̃ ɖeka ŋu ɖua nu kpli mi. 14 Ahasiwɔwɔ xɔ ŋku dzi na wo eye
womedzudzɔ nu vɔ̃ wɔwɔ gbeɖe o, wodɔna kple ame malikewo. Wobi ɖe ŋukeklẽ
me eye wonye dzidzime si dzi fifode le! 15 Wogblẽ mɔ dzɔdzɔe la ɖi, helé Beor vi,
Balaam fe mɔ tsɔ, ame si lɔ̃ vɔ̃ɖinyenye fe fetu. 16 Ke tedzi, lãmafonu, tsɔ ame fe
gbe fo nui nɛ, heka mo nɛ ɖe efe vɔ̃ wɔwɔ ta, heɖo asi nyagblɔɖila la fe tsukunuwo
wɔwɔ dzi.
17 ŋutsu siawo le abe vudo siwo me tsi mele o kple afudodo si ahom lɔna ɖe
nu la ene. Wodzra viviti tsiɖiɖsiɖi ɖo ɖi na wo. 18 Elabena wotsɔa wofe nu gblɔa
nya dzodzro, siwo me dada le, wotsɔa nu vɔ̃ ŋutilã fe nudzodzro vɔ̃wo heblea ame
siwo si le ame vɔ̃ɖiwo nu fifi laa la nu. 19 Wodoa ablɔɖe fe ŋugbe na wo, esi woawo
ŋutɔ nye kluviwo na anyidzedze, elabena ame nyea kluvi na nu sia nu si ɖu afetɔ ɖe
eya amea dzi. 20 Nenye be wosi le gbegblẽ si le xexeame nu, to sidzedze míafe
Afetɔ kple ɖela Yesu Kristo me, evɔ wogbugbɔ gabla wo ɖe numawo ke me, heɖu
wo dzi la, wofe nuwuwu avɔ̃ɖi wu ale si wonɔ le gɔmedzedzea me. 21 Anyo na wo
be womanya dzɔdzɔenyenye fe mɔ o, wu be woanyae eye woatrɔ megbe ade sedede
kɔkɔe si wotsɔ de asi na wo. 22 Ame siawo la lododo siawo nye nyatefe le wo ŋuti
be, “Avu trɔna gayia nu si wòdzɔ la gbɔ” kple, “Ha si wole tsi na la gayia efe ba
bublu dzi”
Afetɔ la fe ŋkeke la
3 Nɔvi lɔlɔ̃wo, esia nye nye agbalẽ evelia na mi. Meŋlɔ wo ame evea katã na
mi be woanye ŋkuɖonudzi si ade dzo mia me be miafe tamesusuwo nanɔ blibo. 2
Medi be miaɖo ŋku nya siwo nyagblɔɖila kɔkɔewo gblɔ na mi va yi la dzi kple se si
mia Afetɔ kple ɖela de na mi to miafe apotolowo dzi.
3 Gbã la, ele be miase egɔme be, le ŋkeke mamlɛawo me la, fewuɖulawo ava,
anɔ fewu ɖum eye woadze woawo ŋutɔ fe nudzodzro vɔ̃wo yome. 4 Woagblɔ bena,
“Afi kae efe ‘vava’ fe ŋugbedodo la le? Elabena tso ɣeawoɣi ke mía fofowo ku la,
nu sia nu le edzi yim abe ale si wònɔ le gɔmedzedzea me ene.” 5 Ke woɖoe koŋ
heŋlɔ be be, gbe aɖe gbe ʋῖ ke wotsɔ Mawu fe nya wɔ dzifo eye wowɔ anyigba tso
tsi me kple tsi. 6 To tsi sia ke dzi wotsrɔ̃ xexeme si nɔ anyi ɣemaɣi le esi woxɔ beble
dzi se ta. 7 To Mawu fe nya sia ke dzi wodzra fifi dzifo kple anyigba ɖo na dzo, eye
woɖoe da ɖi na ʋɔnudrɔ̃gbe la kple mawumavɔ̃lawo fe tsɔtsrɔ̃.
8 Ke nɔvi lɔlɔ̃wo, migaŋlɔ nu ɖeka sia be o, ŋkeke ɖeka le Afetɔ la gbɔ le abe
fe akpe ene eye nenema ke fe akpe le abe ŋkeke ɖeka ene. 9 Afetɔ la mele wɔwɔm
blewublewu le efe ŋugbedodo la me abe ale si ame aɖewo se blewu gɔmee ene o.
Egbɔ dzi ɖi na mi, elabena medi be ame aɖeke netsrɔ̃ o, ke boŋ be amewo katã natrɔ
dzime.
10 Ke Afetɔ fe ŋkeke la ava abe fiafitɔ ene. Dzifowo nu ava yi kple gbeɖeɖe
gã aɖe, woatsrɔ̃ gɔmeɖonuwo kple dzo eye anyigba kple edzinuwo katã labi
keŋkeŋkeŋ.
11 Esi woatsrɔ̃ nu sia nu alea la, ame ka fomeviwoe wòle be mianye? Ele be
mianɔ mawumegbe kple agbe kɔkɔe, 12 esi miele mɔ kpɔm na Mawu fe ŋkeke la,
hele du dom efe vava. ŋkeke sia fe vava ana woatsrɔ̃ dzifowo kple dzo eye
emenuwo alolo le dzoxɔxɔ la me. 13 Ke le efe ŋugbedodo la nu, míele mɔ kpɔm na
dzifo yeye kple anyigba yeye, afi si anye dzɔdzɔenyenye nɔfe.
14 Eya ta, nɔvi lɔlɔ̃wo, esi miele mɔ kpɔm na esia la, miɖe afɔ ɖe sia ɖe si
miate ŋui la, be woakpɔ mi ɖi mafomafoe, mokakamanɔŋutɔe eye mianɔ ŋutifafa me
kplii. 15 Nenɔ susume na mi be, míafe Afetɔ la fe dzigbɔɖi nye miafe ɖeɖe, abe ale
si mía nɔvi lɔlɔ̃ Paulo ŋlɔ na mi kple nunya si Mawu nɛ la ene. 16 Eŋlɔ nu alea le efe
agbalẽwo katã me eye wòfoa nu tso nu siawo katã ŋu. Nanewo le efe agbalẽawo me
fe gɔmesese sesẽ, esi ame manyanuwo kple amemalikewo blua afɔ na, abe ale si
wowɔna na mawunya bubuwo hã ene, hena woawo ŋutɔ fe tsɔtsrɔ̃.
17 Eya ta nɔvi lɔlɔ̃wo, esi mienya esia xoxo la, minɔ ŋudzɔ be amegblẽkuwo
fe nu tovo wɔwɔ magakplɔ mi adzoe, be miage le tefe si mieli ke ɖo la o. 18 Ke
mitsi le amenuveve kple sidzedze míafe Afetɔ kple ɖela Yesu Kristo me. Eya ko tɔ
lanye ŋutikɔkɔe tso fifia yi ɖe mavɔmavɔ me! Amen.


text:
Ðe Yesu Ðe Srɔ̃ Kpɔa? Ðe Nɔviwo Nɔ Yesu Sia?
Ale si Biblia ɖo eŋui
Biblia ɖee fia kɔtɛe be Yesu meɖe srɔ̃ kpɔ o, togbɔ be Biblia mefo nu tso efe srɔ̃ɖeɖe ŋu tẽe o hã. * Bu nya siawo ŋu kpɔ.
Edziedzi la, Biblia foa nu tso Yesu fe fometɔwo kple nyɔnu siwo kplɔnɛ ɖo le efe subɔsubɔdɔa me kple nyɔnu siwo nɔ etefe esime wowui ŋu, gake Biblia megblɔ kpɔ be srɔ̃ nɔ esi o. (Mateo 12:46, 47; Marko 3:31, 32; 15:40; Luka 8:2, 3, 19, 20; Yohanes 19:25) Anɔ eme godoo be esi srɔ̃ menɔ Yesu si o tae Biblia mefo nu tso efe srɔ̃ɖeɖe ŋu o.
Yesu gblɔ na efe nusrɔ̃lawo tso ame siwo tiae be yewoanɔ tre ale be yewoate ŋu awɔ geɖe le Mawu fe subɔsubɔdɔa me la ŋu be: “Ame si ate [ŋu anɔ tre] la, newɔe.” (Mateo 19:10-12) Eɖo kpɔɖeŋu na ame siwo tiae be yewomaɖe srɔ̃ o ale be yewoatsɔ yewo ɖokuiwo ana Mawu bliboe la.—Yohanes 13:15; 1 Korintotɔwo 7:32-38.
Do ŋgɔ teti na Yesu fe ku la, ewɔ ɖoɖo ɖe nɔa dzi kpɔkpɔ ŋu. (Yohanes 19:25-27) Ne ɖe Yesu ɖe srɔ̃ alo viwo nɔ esi la, anye ne ekpɔ egbɔ be yewɔ ɖoɖo ɖe ame siawo hã dzi kpɔkpɔ ŋu.
Biblia gblɔna be Yesu ɖo kpɔɖeŋu ɖi na srɔ̃ŋutsuwo, gake menye ale si Yesu wɔ nu ɖe srɔ̃nyɔnu si nye amegbetɔ ŋue wòfiaa asii o. Biblia gblɔ boŋ be: “Srɔ̃ŋutsuwo, miyi edzi mialɔ̃ mia srɔ̃wo abe ale si ko Kristo la hã lɔ̃ hame la, eye wòtsɔ eɖokui na ɖe eta ene.” (Efesotɔwo 5:25) Ne ɖe srɔ̃ nɔ Yesu si esime wònɔ anyigba dzi la, ɖe Biblia mazã srɔ̃ŋutsu fe kpɔɖeŋu de blibo si wòaɖo ɖi la le kpukpui ma me oa?
Ðe nɔviwo nɔ Yesu sia?
Ɛ̃, nɔvi ade ya teti nɔ esi. Woawoe nye nɔvia ŋutsu siwo fe ŋkɔwoe nye Yakobo, Yosef, Simon kple Yuda kpakple nɔvia nyɔnu eve ya teti. (Mateo 13:54-56; Marko 6:3) Yesu nɔ Maria kple srɔ̃a Yosef ŋutɔwo fe viwoe Yesu nɔvi mawo nye. (Mateo 1:25) Biblia yɔ Yesu be Maria fe “ŋgɔgbevi,” esia fia be Maria gadzi vi bubuwo hã.—Luka 2:7.
Susu totro siwo nɔa amewo si ku ɖe Yesu nɔviwo ŋu
Esi ame aɖewo nɔ agbagba dzem be yewoaɖo kpe edzi be Maria nye ɖetugbui leafe le efe agbe me katã ta la, woɖea nya si nye ‘nɔvi’ gɔme bubui. Le kpɔɖeŋu me, ame aɖewo susui be Yesu nɔvi siwo wowɔnɛ la nye Yosef fe vi siwo nyɔnu bubu dzi nɛ hafi wòva ɖe Maria. Ke hã, Biblia gblɔ be Yesu nyi fianyenye si fe ŋugbe wodo na David la dome le se nu. (2 Samuel 7:12, 13; Luka 1:32) Ne ɖe vi bubuwo nɔ Yosef si siwo tsi wu Yesu la, anye ne wofe tsitsitɔe anye Yosef fe domenyila le se nu.
Ðe nya ‘nɔvi’ si wozã le afi sia ate ŋu afia Yesu fe nusrɔ̃lawo alo gbɔgbɔmenɔviwoa? Esia mewɔ ɖeka kple Ŋɔŋlɔawo o, elabe Biblia gblɔ be ɣeaɖeɣi la, “nɔviawo mexɔ edzi se o.” (Yohanes 7:5) Biblia de vovototo Yesu nɔviwo kple efe nusrɔ̃lawo dome.—Yohanes 2:12.
Ame aɖewo hã gblɔna be Yesu nɔviŋutsu siwo wowɔnɛ la woe nye efe fometɔ kpamkpamwo fe viwo. Ke hã le Hela Ŋɔŋlɔawo me la, menye nya ɖekae wozãna na “nɔvi,” “fometɔ,” kple “fometɔ fe vi” o. (Luka 21:16; Kolosetɔwo 4:10) Biblia-ŋutinunyala geɖewo lɔ̃ ɖe edzi be Yesu nɔvi siwo wowɔnɛ le afi sia la fia nɔa fe viŋutsuwo kple nyɔnuwo ŋutɔŋutɔ. Le kpɔɖeŋu me, agbalẽ aɖe (The Expositor’s Bible Commentary) gblɔ be: “Mɔ si ko nu míate ŋu ase nya ‘nɔviwo’ gɔme le wòasɔ wue nye be . . . efia Maria kple Yosef fe viwo, eye le esia ta wonye Yesu nɔ [Maria] fe viwo.” *
^ mm. 3 Enye nyatefe be Biblia yɔ Yesu be ŋugbetɔsrɔ̃, gake nya siwo fo xlã nya mawo ɖee fia be kpɔɖeŋunyagbɔgblɔe.—Yohanes 3:28, 29; 2 Korintotɔwo 11:2.
^ mm. 13 Kpɔ The Gospel According to St. Mark, Second Edition, si Vincent Taylor ŋlɔ, axa 249 kple A Marginal Jew—Rethinking the Historical Jesus si John P. Meier ŋlɔ, Volume 1, ax 331-332 hã.


text:
Agbenɔnɔ Kple Agbe Nyui Nɔnɔ
Srɔ̃ɖeɖe Kple Ƒomegbenɔnɔ
Ðe Biblia Ate Ŋu Ana Dzidzɔkpɔkpɔ Nanɔ Nye Ƒomea Mea?
Biblia me aɖaŋuɖoɖo siwo me nunya le la kpe ɖe ŋutsu kple nyɔnu miliɔn geɖewo ŋu xoxo wofe fomewo le dzidzɔ kpɔm.
Nya Kae Biblia Gblɔ Tso Ŋutsu Kple Nyɔnu Ƒe Anyinɔnɔ Ðekae Srɔ̃maɖemaɖee Ŋu?
Mawu fe mɔfiamewo dzi wɔwɔ nana míenyana ale si míawɔ be míafe fomewo nakpɔ dzidzedze, eye ne míewɔ efe mɔfiamewo dzi la, eɖea vi na mí godoo.
Ðe Biblia Ƒo Nu Tso Nyɔnu-Kple-Nyɔnu Alo Ŋutsu-Kple-Ŋutsu Ƒe Srɔ̃ɖeɖe Ŋua?
Nu kae Biblia gblɔ tso ŋutsu-kple-ŋutsu fe srɔ̃ɖeɖe ŋu? Ame si ɖo srɔ̃ɖeɖe anyi la nya nu siwo ate ŋu ana srɔ̃ɖeɖe nanɔ anyi ɖaa eye dzidzɔ nanɔ eme la nyuie.
Ðe Biblia Ðe Mɔ Be Woagbe Srɔ̃a?
Xlẽ nu tso nu si ŋu Mawu ɖe mɔ ɖo kple nu si wòlé fui ŋu.
Ðe Wòsɔ Be Woaɖe Srɔ̃ Geɖea?
Mawue ɖo srɔ̃ geɖe ɖeɖe anyia? Kpɔ nya si Biblia gblɔ tso srɔ̃ geɖe ɖeɖe ŋu la ɖa.
Nya Kae Biblia Gblɔ Tso Yevu Kple Ameyibɔ Ƒe Wo Nɔewo Ðeɖe Ŋu?
Kpɔ nya siwo Biblia gblɔ tso ale si amegbetɔwo katã le sɔsɔe kple srɔ̃ɖeɖe ŋu.
Nu Kae Wòfia Be ‘Nàbu Fofowò Kple Dawò’?
Nu si sedede sia mefia o la awɔ nu ku na wò.
Nya Kae Biblia Gblɔ Tso Dzila Tsitsiwo Dzi Kpɔkpɔ Ŋu?
Biblia fo nu tso ŋutsu kple nyɔnu xɔsetɔ siwo ɖo kpɔɖeŋu ɖi le esia wɔwɔ me ŋu. Azɔ hã, eɖo aɖaŋu nyui siwo ate ŋu akpe ɖe ame siwo le ame tsitsiwo dzi kpɔm la ŋu.
Gbɔdɔdɔ
Nya Kae Biblia Gblɔ Tso Ŋutsu Kple Ŋutsu Ƒe Dɔdɔ Ŋu?
Aleke Mawu bua ŋutsu ŋutsugbɔdɔlawo kple nyɔnu nyɔnugbɔdɔlawo? Ðe wòanya wɔ be ame si ŋutsu kple ŋutsu fe dɔdɔ dzrona fe ŋu nadze Mawu ŋua?
Nya Kae Biblia Gblɔ Tso Gbɔdɔnuwɔnawo Kpɔkpɔ (Porno) Ŋu? Ðe Nane Gblẽ Le Dzeɖoɖo Tso Gbɔdɔdɔ Ŋu To Internet Dzi Ŋua?
Modzakaɖeɖe siwo me gbɔdɔnuwɔnawo le va bɔ egbea ŋutɔ. Ðe wofe bɔbɔ wɔe be naneke megblẽ le wo ŋu oa?
Ðe Biblia Tsri Gbɔdɔdɔ Ƒe Vivisesea?
Ðe vivisese le gbɔdɔdɔ me nye nu vɔ̃a?
Ðe Wòle Be Kristotɔwo Nazã Mɔxexeɖefufɔfɔnu Ƒe Mɔnuwoa?
Ðe se aɖewo li ku ɖe mɔxexeɖefufɔfɔnu ŋuti siwo ŋu wòle be srɔ̃tɔwo nabua?
Aleke Makpɔ Ðokuinye Ta Tso Ame Siwo Tsɔa Gbɔdɔnuwɔnawo Ðea Fu Na Ame Si Me?
Nu 7 siwo wotu ɖe Biblia me nya siwo me nunya le dzi ate ŋu akpe ɖe ŋuwò nànɔ te ɖe gbɔdɔnyawo tsɔtsɔ ɖe fu na ame nu.
Aleke Dzilawo Ate Ŋu Afia Nu Wo Viwo Tso Gbɔdɔnyawo Ŋu?
Aɖaŋuɖoɖo nyui geɖewo le Biblia me siwo ate ŋu akpe ɖe ŋuwò nàfia nu viwò tso gbɔdɔnyawo ŋu ahakpɔ eta tso ɖevigbɔdɔlawo si me.
Tiatiawo
Ðe Wòsɔ Be Kristotɔ Nalɔ̃ Woawɔ Atike Nɛa?
Ðe Mawu tsɔ ɖe le dɔdamɔnu si míetiana mea?
Nya Kae Biblia Gblɔ Tso Ʋudodo Ŋu?
Biblia gblɔ be Mawu de se be ‘míatsri ʋu.’ Nu kae esia lɔ ɖe eme egbea?
Nya Kae Biblia Gblɔ Tso Fuɖeɖe Ŋu?
Ɣekaɣie amegbetɔ fe agbe dzea egɔme? Ðe Mawu atsɔ ame aɖe si ɖe fu kpɔ la fe nu vɔ̃ akeea?
Nya Kae Biblia Gblɔ Tso Nutáta Ðe Ŋuti Ŋu?
Ðe nutáta ɖe ŋuti doa dzidzɔ na wòa? Biblia fe mɔfiame kawo ŋue wòle be nàbu?
Nya Kae Biblia Gblɔ Tso Aha Sesẽ Ŋu? Ðe Ahanono Nye Nu Vɔ̃a?
Biblia fo nu tso vi siwo wain kple aha sesẽ bubuwo ɖena ŋu.
Ðe Atamanono Nye Nu Vɔ̃a?
Ne atamanono medze le Biblia me o ɖe, ke ɖe wòanya wɔ be míaɖo nya sia ŋua?
Ðe Tsatsadada Nye Nu Vɔ̃a?
Esi Biblia mefo nu tso tsatsadada ŋu tsitotsito o ɖe, aleke míawɔ anya ale si Mawu bua nuwɔna siae?
Nu Kae Biblia Gblɔ Tso Tiatiawɔblɔɖe Ŋu? Ðe Mawu Ðo Ame Si Nàva Zu Le Etsɔme Ðia?
Ame geɖewo xɔe se be dzɔgbesee kpɔa ŋusẽ ɖe ale si nuwo va yina na mí le agbe me la dzi. Ðe tiatia siwo míewɔna la kpɔa ŋusẽ ɖe míafe dzidzedzekpɔkpɔ le agbe me dzia?


text:
NU SI AKPE ÐE AME SIWO LE NU XAM LA ŊU
Ale Si Nàwɔ Anɔ Te Ðe Nuxaxa Nu—Nu Si Nàte Ŋu Awɔ Egbea
Ne èdi aɖaŋuɖoɖo tso ale si nàwɔ anɔ te ɖe nuxaxa nu ŋu la, ɖewohĩ àke ɖe gbogbo aɖewo ŋu, eye ɖewo aɖe vi wu bubuwo. Ðewohĩ susu si tae nye be, abe ale si míegblɔe va yi ene la, amewo xaa nu le mɔ vovovowo nu. Mɔnu aɖe si wɔ dɔ na ame aɖea, mawɔ dɔ na ame bubu o.
Togbɔ be ele alea hãa, aɖaŋuɖoɖo mawo fe ɖewo ɖe vi na ame geɖe. Zi geɖea wonye esiwo ame siwo ɖoa aɖaŋu tso nuxaxa ŋu la ɖona, eye wowɔ ɖeka kple mɔfiame si dze le blemagbalẽ aɖe si nye Biblia, si me nyawo gaɖea vi la me.
1: NA WÒ ƑOMETƆWO KPLE XƆLƆ̃WO NAKPE ÐE ŊUWÒ
Aɖaŋuɖola bibi aɖewo bui be esia nye mɔ vevi siwo dzi woato anɔ te ɖe nuxaxa nu la dometɔ ɖeka. Ke hã ɣeaɖewoɣia màdi be ame aɖeke nanɔ ye ŋu o. Àte ŋu ado dziku ɖe ame siwo le agbagba dzem be yewoakpe ɖe ŋuwò la ŋu gɔ̃ hã. Naneke megblẽ le eŋu o.
Mègasusu be ele be amewo nanɔ ye ŋu ɣesiaɣi o, gake mèganya wo ɖa keŋkeŋ le ɖokuiwò ŋu hã o. Àva hiã wofe kpekpeɖeŋu emegbe. Gblɔ nu si nèdi be woawɔ na ye kple nu si mèdi o la na wo.
Togbɔ be àdi be amewo nawɔ nanewo na ye alo woagawɔ nanewo na ye o hã, ele be nàda asɔ be nàte ŋu akpɔ ɣeyiɣi na amewo hã.
MƆFIAME: “Ne ame le eve la, enyo wu ame ɖeka, . . . Elabena ne wo dometɔ ɖeka dze anyi la, evelia afɔe ɖe tsitre.”—Nyagblɔla 4:9, 10.
2: LÉ ŊKU ÐE WÒ NUÐUÐU ŊU, EYE NÀDI ƔEYIƔI ADE KAME
Ne èɖua nu nyuie la, akpe ɖe ŋuwò nàte ŋu anɔ te ɖe nuxaxa nu. Dze agbagba be yeanɔ atikutsetsewo, amagbewo kple nuɖuɖu siwo me protein le la ɖum.
No tsi sɔgbɔ eye nàno nunono bubu siwo dea lãmesẽ dzi hã.
Ne nu menya le ɖuɖum na wò o la, ekema ɖui vivivi edziedzi. Azɔ hã, àte ŋu agblɔ na wò ɖɔkta be wòana nunyiametikewo wò. *
Azɔlizɔzɔ atsɔ ade kame kple kamedede bubuwo ate ŋu ana ame matsi dzi fũu o. Kamedede ate ŋu akpe ɖe ŋuwò nàde ŋugble le ale si nuwo trɔ na wò fifia la ŋu alo ana nàɖe susu ɖa le nu si dzɔa dzi vie.
MƆFIAME: “Ame aɖeke melé fu eya ŋutɔ fe ŋutilã kpɔ o, ke boŋ enyinɛ, eye wòléa be nɛ nyuie.”—Efesotɔwo 5:29.
3: DƆ ALƆ̃ NÀÐI ÐE EME NYUIE
Alɔ̃dɔdɔ le vevie, gake egale vevie na ame siwo le nu xam ya wu elabena nuxaxa naa nu tia kɔ na ame.
Mègano nu siwo me caffeine le fũu o eye mèganɔ aha hã nom fũu o elabe woate ŋu agblẽ alɔ̃ me na wò.
MƆFIAME: “Gbɔɖeme asiʋlo ɖeka nyo wu dɔ sesẽ wɔwɔ kple dagbadagba ɖe yame asiʋlo eve.”—Nyagblɔla 4:6.
4: DA SƆ
Nenɔ susu me na wò be ame sia ame kple ale si wòxaa nui. Ele be nàte ŋu anya esi ade dziwò wu.
Ame geɖe kpɔe be ne yewofo nu tso yewofe nuxaxa ŋu na ame bubuwo la, ekpena ɖe yewo ŋu yewonɔa te ɖe enu, gake ame bubuwo ya medina be yewoafo nu tso eŋu o. Eŋuti aɖaŋuɖolawo fe susu mesɔ le nya sia ŋu o. Ne èdi be yegblɔ yefe dzimenya na ame aɖe gake wòle sesẽm na wò la, ɖewohĩ anɔ bɔbɔe na wò wu be nàgblɔ ale si nèle sesem le ɖokuiwò me fe sue aɖe na xɔ̃wò vevi aɖe.
Le ame aɖewo gome la, wokpɔe be ne yewofa avi la, ekpena ɖe yewo ŋu yewonɔa te ɖe nuxaxa nu, gake ame bubuwo ya tea ŋu nɔa te ɖe enu ne womefa avi boo o hã.
MƆFIAME: “Ame fe dzi nya eya ŋutɔ fe vevesese.”—Lododowo 14:10.
5: TSRI NU SIWO AGBLẼ NU LE ŊUWÒ LA WƆWƆ
Ame aɖewo siwo ame ku na nɔa aha mum eye wonɔa atike vɔ̃ɖiwo zãm be yewoatsɔ atsi yewofe vevesesea nu. Nuwɔna sia gblẽa nu le ame ŋu. Ðeko aha kple atike vɔ̃wo nana ame kpɔa gbɔdzɔe hena ɣeyiɣi vi aɖe ko, gake emegbe emetsonuawo gblẽa nu vevie. Di mɔ siwo dzi nàto anɔ te ɖe nuxaxa nu evɔ magblẽ nu le ŋuwò o.
MƆFIAME: “Mina míakɔ mía ɖokui ŋu tso . . . ɖifofo sia ɖifofo me.”—2 Korintotɔwo 7:1.
6: ZÃ WÒ ƔEYIƔIWO NYUIE
Ame geɖe kpɔe be eɖea vi ne yewowɔ nanewo be yewoaɖe susu ɖa le nuxaxaa ŋu ahawɔ nu siwo ana yewofe susu nadze akɔ anyi ale be wòaɖe yewofe vevesesea dzi akpɔtɔ vie.
Wò dzi adze eme vie ne èdze xɔlɔ̃ nyuiwo, srɔ̃ asinudɔ yeye aɖe alo ɖe modzaka.
Ne ɣeyiɣiawo va le yiyim la, àva trɔ ɖe nɔnɔmea ŋu. Àva kpɔe be wò nuxaxaa maganɔ abe tsã ene o, edzi anɔ ɖeɖem kpɔtɔ eye esia akpe ɖe ŋuwò nànɔ te ɖe kuxia nu.
MƆFIAME: “Ɣeyiɣi li na nu sia nu, . . . avifaɣi li, eye nukoɣi li; konyifaɣi li, eye ɣeɖuɣi li.”—Nyagblɔla 3:1, 4.
7: YI NU SIWO NÈWƆNA DZI
Ne anya wɔa, yi nu siwo nèwɔna dzi.
Ne èmlɔa anyi ɖe game dzi, wɔa dɔ, eye nèwɔa nu bubuwo la, nuwo ava nɔ na wò abe tsã ene.
Ne ètrɔ ɖe dɔ bubuwo ŋu la, ana nàɖe veve si kua do na wò la dzi akpɔtɔ.
MƆFIAME: “Ƒãa hafi wògabua efe agbemeŋkekewo fe yiyi ŋu, le esi Mawu vavã la na efe susu katã le efe dzi fe dzidzɔkpɔkpɔ ŋu ta.”—Nyagblɔla 5:20.
8: MÈGATSƆ DZITSITSI WƆ NYAMETSOTSOWO O
Ame siwo tsɔ dzitsitsi wɔ nyametsotsowo le wofe ame vevi aɖe fe ku megbe kpuie la va kpɔnɛ be yewowɔ vodada.
Ne anya wɔ la, lala ɣeyiɣi aɖe hafi aʋu, adi dɔ yeye alo atsɔ wò ame vevi si ku la fe nanewo afu gbe.
MƆFIAME: “Veviedola fe ɖoɖowo hea dzidzedzekpɔkpɔ vanɛ, ke ame sia ame si tsia klokloklo la, hiã atui.”—Lododowo 21:5.
9: MÈGAŊLƆ WÒ AME VEVI SI KU LA BE O
Ame geɖe siwo ame ku na kpɔe be eɖea vi ne yewowɔa nu siwo akpe ɖe yewo ŋu be yewoaɖo ŋku yewofe ame si ku la dzi.
Àkpɔe be wò dzi adze eme ne èdzra foto alo ŋkuɖodzinu aɖewo ɖo loo alo ŋlɔ nudzɔdzɔ vevi aɖewo siwo màdi be yeaŋlɔ be o la ɖi.
Dzra nu siwo ana nàɖo ŋku nuwo dzi kple dzidzɔ la ɖo, eye ne dzi ɖe le fowò la, tsɔ wo eye nàlé ŋku ɖe wo ŋu.
MƆFIAME: “Ðo ŋku tsãŋkekewo dzi.”—5 Mose 32:7.
10: YI MƆKEKE
Àte ŋu atiae be yeayi mɔkeke.
Ne manya wɔ be nàyi mɔkeke didi oa, ɖewohĩ àte ŋu awɔ nane si doa dzidzɔ na wò la ŋkeke ɖeka alo eve, abe azɔ zɔli legbe aɖi tsa, ayi blemanudzraɖofe alo aku ʋu ado vie.
Ne èwɔ nane si to vovo na nu si nèwɔna gbe sia gbe vie gɔ̃ hã la, ana nànɔ te ɖe nuxaxa nu.
MƆFIAME: “Miva, ne míawo ɖeɖe míayi tefe aɖe si ame aɖeke mele o, ne míaɖi ɖe eme vie.”—Marko 6:31.
11: KPE ÐE AMEWO ŊU
De dzesii be ɣesiaɣi si nèkpe ɖe ame aɖe ŋu la, akpe ɖe wò ŋutɔ hã ŋu be nàŋlɔ wò nuxaxaa be vie.
Ðewohĩ àte ŋu adze egɔme tso ame siwo hã dzi wò ame vevia fe kua le tetem ɖo la dzi, abe xɔlɔ̃wo alo fometɔ siwo hã le nu xam, elabe wonya be èse nu siwo me tom yewole la gɔme.
Ne èkpe ɖe ame bubuwo ŋu hefa akɔ na wo la, ana dzi nagadzɔ wò eye agbe yeye aɖo mewò.
MƆFIAME: “Dzidzɔ geɖe le nunana me wu nuxɔxɔ.”—Dɔwɔwɔwo 20:35.
12: GBUGBƆ ŊKU LÉ ÐE NU SIWO LE VEVIE NA WÒ LA ŊU
Nuxaxa ate ŋu akpe ɖe ŋuwò nàva de dzesi nu siwo tututu le vevie.
Wɔ mɔnukpɔkpɔa ŋu dɔ nàtsɔ alé ŋku ɖe ale si nèle agbea nɔmee ŋu.
Ne ehiãa, trɔ asi le nu siwo nèbuna nu vevii la ŋu.
MƆFIAME: “Kufemeyiyi nyo wu aglotufeyiyi, elabena afi kemɛa nye amegbetɔwo katã fe nuwufe, eye ele be wòade dzi gbɔ na agbagbeawo.”—Nyagblɔla 7:2.
Le nyatefe mea, naneke mate ŋu atsi wò vevesesea nu keŋkeŋ o. Ke hã ame geɖe siwo fe ame vevi aɖe ku la alɔ̃ ɖe edzi be esi yewowɔ ɖe aɖaŋuɖoɖo siwo ŋu míefo nu tsoe le nyati sia me dzi la, ekpe ɖe yewo ŋu yewofe akɔ fa. Ke hã, menye nu siwo katã akpe ɖe ame ŋu wòaɖe nuxaxa dzi akpɔtɔ ŋue míefo nu tsoe o. Gake ne ète mɔnu siawo dometɔ aɖewo kpɔ la, àkpɔe be woakpe ɖe ye ŋu yefe vevesesea nu naɖiɖi vie.
^ mm. 13 Nyɔ! mekafua dɔdamɔnu aɖe koŋ be eyae nyo wu o.